വഖഫ് നിയമന വിവാദം; സമസ്തയുടെ എതിര്‍പ്പ് വകവയ്ക്കാതെ പ്രക്ഷോഭവുമായി ലീഗ്; കോഴിക്കോട് ബീച്ചിൽ ഇന്ന് സമ്മേളനവും മഹാ റാലിയും – Media Mangalam\nകോഴിക്കോട്∙ വഖഫ് ബോർഡ് നിയമനങ്ങൾ പി.എസ്.സിക്ക് വിട്ടതിൽ സമസ്തയുടെ എതിര്‍പ്പ് വകവയ്ക്കാതെ പ്രക്ഷോഭവുമായി മുന്നോട്ട് പോകാൻ മുസ്‌ലിം ലീഗ്. ലീഗിന്റെ വഖഫ് സംരക്ഷണ റാലിയും സമ്മേളനവും ഇന്നു കോഴിക്കോട് കടപ്പുറത്തു നടക്കും. സമസ്തയൊഴികെയുള്ള മറ്റു സംഘടനകളുടെ സഹകരണത്തോടെ പ്രതിഷേധം വിജയിപ്പിക്കാനുള്ള ശ്രമത്തിലാണ് ലീഗ്.\nവൈകിട്ട് 4നു മുസ്‍ലിം ലീഗ് ഉന്നതാധികാര സമിതി അംഗം പാണക്കാട് സാദിഖലി ശിഹാബ് തങ്ങൾ സമ്മേളനം ഉദ്ഘാടനം ചെയ്യും. ലീഗ് തമിഴ്നാട് സംസ്ഥാന സീനിയർ വൈസ് പ്രസിഡന്റും തമിഴ്നാട് വഖഫ് ബോർഡ് ചെയർമാനുമായ എം.അബ്ദുറഹ്മാൻ മുഖ്യാതിഥിയായി പങ്കെടുക്കും.\nഅതേസമയം വഖഫ് ബോർഡ് ജീവനക്കാരുടെ നിയമനം പിഎസ് സിക്ക് വിട്ടതിനെ ചൊല്ലിയുള്ള ‘വഖഫ് സമര’ത്തിൽ നിന്നും പിന്മാറിയതായി സമസ്ത അറിയിച്ചു. സമസ്ത സമരം ആഹ്വാനം ചെയ്തിട്ടില്ലെന്ന് ജിഫ്രി മുത്തുക്കോയ തങ്ങൾ മലപ്പുറത്ത് പ്രതികരിച്ചു. സമസ്തക്ക് സമരമല്ല, പ്രതിഷേധ രീതിയാണുള്ളത്. എന്നാൽ വഖഫ് വിഷയത്തിൽ മുഖ്യമന്ത്രിയുടെ നിലപാട് വന്നതോടെ പ്രതിഷേധത്തിൽ നിന്നും പിന്മാറാമെന്ന തീരുമാനമാണ് സമസ്തക്കെന്നും അദ്ദേഹം പറഞ്ഞു.\nവഖഫ് വിഷയത്തിൽ മുഖ്യമന്ത്രി പിണറായി വിജയന്റേത് മാന്യമായ സമീപനമാണ്. വഖഫ് നിയമനം പിൻവലിക്കാൻ തയ്യാറല്ലെന്ന് മുഖ്യമന്ത്രി പറഞ്ഞിട്ടില്ല. തുടർ നടപടികളൊന്നും നിലവിൽ എടുത്തിട്ടില്ലെന്നാണ് പറഞ്ഞത്. ആ സ്ഥിതിക്ക് ഇനി പ്രതിഷേധിക്കുന്നില്ലെന്നും അദ്ദേഹം കൂട്ടിച്ചേർത്തു. മുസ്ലിം ലീഗ് അടക്കം ഒരു രാഷ്ട്രീയ പാർട്ടിയുമായും അകലമില്ലെന്നും ജിഫ്രി മുത്തുക്കോയ തങ്ങൾ അറിയിച്ചു. പൊതു കോഡിനേഷൻ കമ്മിറ്റി സമസ്തയ്ക്കില്ല. തങ്ങൾമാർ വിളിച്ചു ചേർക്കുമ്പോഴാണ് കോഡിനേഷൻ കമ്മിറ്റി ഉണ്ടാവുക. അതേ സമയം സമസ്ത നിലപാട് വ്യക്തമാക്കിയതോടെ, മുസ്ലിം ലീഗ് പ്രതിരോധത്തിലായി. ലീഗ് നിലപാട് പിഎംഎ സലാം അറിയിക്കുമെന്ന് കെപിഎ മജീദ് പറഞ്ഞു.\nവ്യാപക പ്രതിഷേധങ്ങൾക്കൊടുവിൽ വഖഫ് നിയമനങ്ങൾ പിഎസ് സിക്ക് വിടാനുള്ള തീരുമാനത്തിൽ നിന്നും സർക്കാർ പിന്നോട്ട് പോവുകയായിരുന്നു. നിയമനം പിഎസ് സി ക്ക് വിടും മുമ്പ് വിശദമായ ചർച്ച നടത്തുമെന്നും അത് വരെ തൽസ്ഥിതി തുടരുമെന്നുമാണ് മുഖ്യമന്ത്രി ഇന്നലെ വ്യക്തമാക്കിയത്. സമസ്ത നേതാക്കളുമായുള്ള ചർച്ചയിലാണ് സർക്കാരിന് പിടിവാശിയില്ലെന്ന് മുഖ്യമന്ത്രി അറിയിച്ചത്. വഖഫ് നിയമനവിവാദത്തിൽ ലീഗ് അടക്കമുള്ള സംഘടനകൾ വമ്പൻ സംയുക്ത സമരത്തിലേക്ക് നീങ്ങുന്നതിനിടെയാണ് സ‍ർക്കാരിൻറെ പിന്മാറ്റം. നിയമസഭ ബിൽ പാസാക്കി ഒരു മാസം തികയും മുൻപാണ് പിന്നോട്ട് പോകൽ.\nകോഴിക്കോട് മഹാ റാലി ലീഗ് വഖഫ് ബോർഡ് നിയമനം സമസ്ത\nവീടിനുള്ളില് പ്രസവിച്ചു; കരച്ചില് കേട്ടുവന്നവരോട് കോവിഡ് ആണെന്ന് പറഞ്ഞ് തിരിച്ചയച്ചു, കുഞ്ഞിന്റെ മൃതദേഹം ബക്കറ്റില്\nപൊതുഇടങ്ങളില് തുപ്പരുത്; 'സ്റ്റോപ്പ് ഇന്ത്യ സ്പിറ്റിങ്', പ്രചാരണം സംസ്ഥാനത്തും\nപങ്കാളികളെ പങ്കുവെച്ചുള്ള സെക്സ് ഫെസ്റ്റുകൾക്ക് പൂട്ടിടാനാകാതെ പൊലീസ്; ആണിനും പെണ്ണിനും പരാതിയില്ലെങ്കിൽ ഒന്നും ചെയ്യാനാകില്ല; കറുകച്ചാലിലെ സംഭവം പീഡനക്കേസ് മാത്രം


പാര്‍വതി എന്ന മകള്‍ക്കുവേണ്ടി എന്തേ 'അമ്മ' മിണ്ടാതിരിക്കുന്നത്; നടന് പ്രശ്‌നം വന്നപ്പോള് ഇങ്ങനെയായ - Samakalika Malayalam\nപാര്‍വതി എന്ന മകള്‍ക്കുവേണ്ടി എന്തേ 'അമ്മ' മിണ്ടാതിരിക്കുന്നത്; നടന് പ്രശ്‌നം വന്നപ്പോള് ഇങ്ങനെയായിരുന്നില്ലല്ലോ: ഭാഗ്യലക്ഷ്മി\nBy സമകാലിക മലയാളം ഡെസ്‌ക് | Published: 27th December 2017 09:13 PM |\nLast Updated: 27th December 2017 09:13 PM | A+A A- |\nതിരുവനന്തപുരം: സിനിമാ നടി പാര്‍വതിക്കെതിരായ സൈബര് ആക്രമണത്തില് നിശബ്്ദത പുലര്‍ത്തുന്ന താരസംഘടന അമ്മയ്‌ക്കെതിരെ ഡബ്ബിങ് ആര്‍ട്ടിസ്റ്റ് ഭാഗ്യലക്ഷ്മി. എല്ലാവരും ഞങ്ങളുടെ മക്കളാണെന്ന് പറയുന്ന സംഘടനയെന്തേ പാര്‍വതിക്ക് ഒരു പ്രശ്‌നം വന്നപ്പോള് മിണ്ടാതിരിക്കുന്നത്. ഒരു നടന് പ്രശ്‌നം വന്ന്‌പ്പോള് എ്ത്രപേരാണ് രംഗത്ത് എത്തിയതെന്ന നമ്മള് എല്ലാവരും കണ്ടതല്ലേയെന്നും ഭാഗ്യലക്ഷ്മി ചോദിക്കുന്നു.\nപാര്‍വതിക്കെതിരെ ഇത്ര മോശമായ ആരോപണം ഉയര്‍ത്തിയവര് തങ്ങളുടെ ഫാന്‍സ് അല്ലെന്നു പറയാനുള്ള ഉത്തരവാദിത്തം ആ നടനും ആ സംഘടനയ്ക്കുമുണ്ട്. നടന്‍മാര് ഇക്കാര്യത്തില് പരസ്യ നിലപാട് വ്യക്്തമാക്കണം. എന്നാല് ദൗര്‍ഭാഗ്യവശാല് അതുണ്ടാവുന്നില്ലെന്നും ഭാഗ്യലക്ഷ്മി പറഞ്ഞു. ഒരാള്‍ക്ക് ഒരു കാര്യത്തെ കുറിച്ച് അഭിപ്രായം പറയാനുള്ള സ്വാതന്ത്ര്യമില്ലേ. എന്നാല് ഇന്നത്തെ സാഹചര്യത്തില് ആ സ്വാതന്ത്ര്യം ഇല്ലാതാക്കുന്നത് സൈബര് ഗുണ്ടകളാണ്. വോട്ടുചെയ്യാനുള്ള സ്വാതന്ത്യം ഉണ്ടെങ്കില്, പണം കൊടുത്ത് സിനിമ കാണാനുള്ള സ്വാതന്ത്ര്യം ഉണ്ടെങ്കില് സിനിമയെ പറ്റി പറയാനുള്ള സ്വാതന്ത്ര്യം ഉണ്ടെന്ന് ഇവര് മനസിലാക്കണമെന്നും ഭാഗ്യലക്ഷ്മി പറഞ്ഞു.\nസ്ത്രീകള് എപ്പോഴും ഭയന്ന് പിന്‍മാറുന്ന അവസ്ഥയുണ്ടാവുന്നതുകൊണ്ടാണ് സ്ത്രീകള്‍ക്കെതിരെ അവര് ഇത്തരത്തില് ആക്രമണം തുടരുന്നത്. സൈബര് ആക്രമണം നടത്തുന്ന ആളുകളുടെ എണ്ണം പേലെ ഇരകളും പെരുകകയാണ്. നമ്മുടെ നിയമവ്യവസ്ഥ വളരെ ശോചനീയമായ സാഹചര്യത്തില് അത് നേരിടുകയല്ലാതെ മറ്റ് മാര്‍ഗമല്ല. ഒരു വ്യക്തിയെ തെറിവിളിച്ചാല് നടപടിയെടുക്കില്ലെന്ന ഉറച്ച വിശ്വാസമാണ് ഭയമില്ലാതെ അത് ചെയ്യാന് അവരെ പ്രേരിപ്പിക്കുന്നത്. ഒരു പ്രശസ്തയായ നടി ആയതുകൊണ്ടാണ് പ്രശ്‌നം ഇത്രയേറെ ഗൗരവത്തിലെടുക്കാന് കാരണം. പാര്‍വതി പറഞ്ഞത് ഒരു സിനിമയ്‌ക്കെതിരെയാണ് അഭിപ്രായം പറഞ്ഞത്. സ്ത്രീകളെ മോശമായ ചിത്രീകരിച്ച സിനിമയ്‌ക്കെതിരെയാണ് അവര് പറഞ്ഞത്. അതില് തെറ്റില്ല. അതിനെതിരെ ആശയപരമായി ആരോഗ്യപരമായാണ് നേരിടേണ്ടത്. ഈ രീതിയിലുള്ള ആക്രമണം കാണിക്കുന്നത് തോല്‍വിയാണെന്നതാണ്.\nകേസില് ഇതുവരെ ഒരാളെയാണ് അറസ്റ്റ് ചെയ്തത്. എത്രപേരാണ് പാര്‍വതിയെ തെറി വിളിച്ചത്. സാധാരണ ഒരു പെണ്‍കുട്ടിക്ക് നേരെ ഉയരാത്ത രീതിയില് അറസ്റ്റ് ഉണ്ടായില് പാര്‍വവതി ഉയര്‍ത്തിയ മുന്നേറ്റം വിജയം കാണുക. ഇത്തരത്തിലുള്ള പ്രതികരണങ്ങള് സമൂഹത്തിന്റെ എല്ലാ മേഖലയിലും കാണുന്നുണ്ട്. പലപ്പോഴും സ്്ത്രീകള് കേസുമായി മുന്നോട്ട് പോവാത്തത് സ്ത്രീകള്‍ക്ക് ്അതിന്റെതായ സമയം ഇല്ലാത്ത സാഹചര്യത്തിലാണ്. കേസുമായി മുന്നോട്ട് പോകാന് കാണിച്ച പാര്‍വതിയുടെ ധീരതയോട് അഭിമാനമുണ്ടെന്നും ഭാഗ്യലക്ഷ്മി പറഞ്ഞു.\nഒരു സ്ത്രീക്കെതിരെ ഇത്ര മോശമായ രീതിയില് ഒരു പുരുഷന് ആക്രമിക്കുമ്പോള് ഷെയര് ചെയ്യുന്ന ഒരുപാട് സ്ത്രീകള് ഉണ്ട്. എന്നാല് അത് ഷെയര് ചെയ്യുമ്പോള് ഉപയോഗിക്കേണ്ട ഭാഷ ഇതല്ലെന്ന് പറയേണ്ട സാമാന്യ ഉത്തരവാദിത്തം പോലും ചിലര് കാണിക്കുന്നില്ല. ജീവിത പോരാട്ടത്തിനിടയില് ഇത്തരം ആക്രമണങ്ങളെ ചെറുക്കാന് സര്‍ക്കാരും പൊലീസും സമൂഹവും ഒരുമിച്ച് നിന്നാലെ ഇതില് നിന്നും മോചനം ഉണ്ടാകുകയുള്ളുവെന്നും ഭാഗ്യലക്ഷ്മി പറഞ്ഞു.\nഭാഗ്യലക്ഷ്മി പാര്‍വതി 'അമ്മ'


അപർണ ഇനി സൂര്യയുടെ നായിക! ‘സൂര്യ 38’ തുടങ്ങി | surya and aparnabalamurali new movie\nMonday 08 April 2019 02:09 PM IST : By സ്വന്തം ലേഖകൻ\nഅപർണ ഇനി സൂര്യയുടെ നായിക! ‘സൂര്യ 38’ തുടങ്ങി\nMonday 08 April 2019 02:09 PM IST\nമഹേഷിന്റെ ജിംസിയായി വന്ന് മലയാളികളുടെ ഹൃദയം കീഴടക്കിയ നായികയാണ് അപർണ ബാലമുരളി. മലയാളത്തിൽ മികച്ച ചിത്രങ്ങളുടെ ഭാഗമായി, വൻ താരങ്ങൾക്കൊപ്പം പ്രവർത്തിച്ചതിന്റെ അനുഭവ സമ്പത്തുമായാണ് അപർണ്ണ തമിഴിലേക്ക് ചുവടു വച്ചത്. അവിടെയും നല്ല കഥാപാത്രങ്ങൾ താരത്തെ തേടിയെത്തി. എട്ടു തോട്ടാക്കളിലെ പത്രപ്രവർത്തകയുടെ കഥാപാത്രം അപർണ്ണയ്ക്ക് തമിഴിൽ നല്ല തുടക്കമായിരുന്നു. അടുത്തിടെ തിയേറ്ററുകളിലെത്തിയ സർവം താളമയമാണ് അപർണയുടെ മറ്റൊരു തമിഴ് ചിത്രം.\nഇനി താരം കോളിവുഡിലെത്തുന്നത് സാക്ഷാല് സൂര്യയുടെ നായികയായാണ്. ഇരുദ്ദി സുട്രു എന്ന വൻ വിജയത്തിനു ശേഷം സുധ കൊങ്ങര സംവിധാനം ചെയ്യുന്ന പേരിടാത്ത ചിത്രത്തിലാണ് അപർണ്ണ സൂര്യയുടെ നായികയാകുക. ചിത്രത്തിന്റെ പൂജ കഴിഞ്ഞു. ഷൂട്ടിങ് ആരംഭിച്ചു.\nസൂര്യ 38 എന്ന് താൽക്കാലികമായി പേരു നൽകിയിരിക്കുന്ന ചിത്രത്തെക്കുറിച്ച് കൂടുതൽ വിവരങ്ങൾ ലഭ്യമല്ല. സെൽവരാഘവന്റെ എൻ.ജി.കെയും കെ.വി ആനന്ദിന്റെ കാപ്പാനുമാണ് സൂര്യയുടെ പുതിയ ചിത്രങ്ങള്. കാപ്പാനിൽ മോഹൻലാലും സൂര്യയോടൊപ്പമുണ്ട്. സായ് പല്ലവിയാണ് എൻ.ജി.കെയിലെ നായിക.


ഹരിഹരസുതാമൃതം – ഭാഗം 12 (സുജ കോക്കാട്) – Scotish Malayali.com\n28/06/2022 6:50 pm\nലക്ഷ്മീ ദേവിയുടെ അംശാവതാരമായിരുന്ന ലീല എന്ന മുനികന്യക ഗാലവ മഹർഷിയുടെ പുത്രിയായിരുന്നു. തത്വജ്ഞാനിയായിരുന്ന ഗാലവമഹർഷി ലീലയെ വിഷ്ണുവിന്റെ അംശാവതാരമായിരുന്ന ദത്താത്രേയനു വിവാഹം ചെയ്തു കൊടുത്തു.\nഒരിയ്ക്കൽ കാർത്ത്യവീരാർജ്ജുന നഗരിയായ മാഹിഷ്മതിയിലേയ്ക്ക് നാരദമഹർഷി എത്തിച്ചേരുകയുണ്ടായി. നാരദരെ യഥാവിധി പൂജിച്ച് ആദരിച്ച ശേഷം, ലോക സുഖങ്ങളും മോക്ഷവും ഒരു പോലെ ലഭിക്കുന്നതിന് എന്തു കർമ്മമാണ് അനുഷ്ഠിക്കേണ്ടതെന്ന് ആരായുകയുണ്ടായി. ഭദ്രദീപപ്രതിഷ്ഠ എന്ന കർമ്മംചെയ്താൽ ഈ രണ്ടു കാര്യവും സാധിക്കാമെന്ന് നാരദ മുനിശ്രേഷ്ഠൻ പറഞ്ഞു.\nനാരദ മഹർഷിയുടെ ഉപദേശപ്രകാരം, നർമ്മദാ നദിക്കരയിൽ പത്നീസമേതം ഒരാശ്രമം കെട്ടുകയും ഭദ്രദീപ പ്രതിഷ്ഠാവ്രതം ആരംഭിക്കുകയും ചെയ്തു.\nകാർത്ത്യവീരാർജ്ജുനന്റെ ഗുരു, ദത്താത്രേയ മഹർഷിയായിരുന്നു. യാഗാനന്തരം സംപ്രീതനായ ഗുരു എന്തു വരമാണ് വേണ്ടതെന്ന് ചോദിച്ചു .\nഇതിനു മറുപടിയായി തനിക്ക് ആയിരം കൈകളുണ്ടാകണമെന്നും, ദേഹാരോഗ്യമുണ്ടാകണമെന്നും രാജ്യത്ത് ദ്രവ്യ ക്ഷാമമുണ്ടാകരുതെന്നും തന്നിൽ എല്ലാവർക്കും സ്നേഹ വിശ്വാസങ്ങളുണ്ടാകണമെന്നും; ദിനംപ്രതി തന്റെ വിശ്വാസവും വീര്യവും വർദ്ധിക്കണമെന്നും യോഗസിദ്ധിയും ധർമ്മ നീതിയും, ചക്രവർത്തിത്വവും സപ്തലോകാധിപത്യവും തനിക്കുണ്ടാകണമെന്നും ആവശ്യപ്പെട്ടു.\nഅങ്ങനെ ദത്താത്രേയ മഹർഷിയുടെ വരലബ്ധിയിൽ എൺപത്താറായിരം വർഷം കാർത്ത്യവീരാർജ്ജുനനൻ രാജ്യം ഭരിയ്ക്കുകയുണ്ടായി.\nയൗവ്വനവും, ആരോഗ്യവും, സൗന്ദര്യവും, സമ്പത്തും, ക്ഷണികമാണെന്നും;തന്റെ അവതാരലക്ഷ്യം പൂർത്തിയാക്കി വിഷ്ണുവിങ്കൽ ലയിക്കാൻ സമയമായെന്നും പത്നിയായ ലീലയോടു പറഞ്ഞെങ്കിലും; തന്റെ പതിയെ വിട്ടു പിരിയാനവൾ കൂട്ടാക്കാതെ മഹിഷിയായ തന്നെ കൂടെക്കൂട്ടണമെന്നു പറഞ്ഞു നിലവിളിച്ചു കൊണ്ടിരുന്നു. പക്ഷെ അവതാരലക്ഷ്യം പൂർത്തിയാക്കിയശേഷം വിഷ്ണുലയനം സാദ്ധ്യമാക്കാതെ തരമില്ലല്ലോ. തന്റെ മാർഗ്ഗ തടസമുണ്ടാക്കുന്നതിൽ അരിശംമൂത്ത് പത്നിയെ ഒരു മഹിഷമായി ഭൂമിയിൽ അസുരവംശത്തിൽ ജനിക്കട്ടെയെന്ന് ശപിച്ചുകൊണ്ട് മഹർഷി വിഷ്ണുലയനം സാദ്ധ്യമാക്കുകയും ചെയ്തു.\nതന്റെ പതിയുടെ ശാപകോപത്താലുരുകിയ ലീല താൻ മഹിഷമായി ജനിക്കുമ്പോൾ, അങ്ങൊരു മഹിഷമായി തന്നോടൊപ്പം ജീവിക്കാനിടവരട്ടെയെന്ന് ദത്താത്രേയനെ ശപിക്കുകയുണ്ടായി. ശാപമേറ്റ ദത്താത്രേയൻ ബ്രഹ്മപദം പൂകുകയും; കാലങ്ങൾക്കുശേഷം, ലീല കരംഭനെന്ന അസുരപുത്രിയായി മഹിഷമായി ജനിക്കുകയും ചെയ്തു.


അബുദാബി Two Two Four Cup, മുസാഫിർ എഫ് സി ക്വാർട്ടറിൽ | Fanport | GCC Football News Malayalam\nHome Football GCC Football അബുദാബി Two Two Four Cup, മുസാഫിർ എഫ് സി ക്വാർട്ടറിൽ\nഅബുദാബി ഫാത്തിമാ ബിൻത് മുബാറക് ഇൻഡോർ സ്റ്റേഡിയത്തിൽ നടക്കുന്ന മൂന്നാമത് TwoTwoFour കപ്പിൽ മുസാഫിർ എഫ് സി ക്വാർട്ടറിൽ. ഇന്നലെ സമാപിച്ച ഗ്രൂപ്പ് മത്സരങ്ങൾ രണ്ടു വിജയിച്ചാണ് മുസാഫിർ എഫ് സി ക്വാർട്ടറിലേക്ക് കടന്നത്. ക്വാർട്ടർ , സെമി, ഫൈനൽ മത്സരങ്ങൾ ഇന്നു നടക്കും.\nഇന്നലെ നടന്ന ഗ്രൂപ്പ് മത്സരങ്ങളിൽ ഫ്രണ്ട്സ് മമ്പാടിനെയും ബ്ലാക്ക് & വൈറ്റിനേയും പരാജയപ്പെടുത്തിയാണ് മുസാഫിർ എഫ് സി ക്വാർട്ടറിലേക്ക് കടന്നത്. ആദ്യ മത്സരത്തിൽ ഫ്രണ്ട്സ് മമ്പാടിനെ 2-1 എന്ന സ്കോറിനാണ് പരാജയപ്പെടുത്തിയത്. ഹൈദറും സനൂപുമാണ് മുസാഫിർ എഫ് സിക്ക് വേണ്ടി ആദ്യ കളിയിൽ ഗോൾ നേടിയത്. രണ്ടാം മത്സരത്തിൽ ഒന്നിനെതിരെ മൂന്നു ഗോളുകൾക്ക് മുസാഫിർ എഫ് സി ബ്ലാക്ക് & വൈറ്റ് കോഴിക്കോടിനെ പരാജയപ്പെടുത്തി. ഹൈദറും മഹ്സൂമും ഒസാമയുമാണ് മുസാഫിർ എഫ് സിക്കു വേണ്ടി ഗോൾ നേടിയത്.\nഹൈദർ, മഹ്സൂം, സഫീർ, സനൂപ്, അൻഷിദ് ഖാൻ, ഒസാമ, ബാബു എന്നീ താരങ്ങളാണ് മുസാഫിർ എഫ് സിക്കു വേണ്ടി ബൂട്ടു കെട്ടിയത്.\nPrevious articleചെന് ലോംഗിനെ അട്ടിമറിച്ചു എച്ച് എസ് പ്രണോയ്\nNext articleകറുത്ത കുതിരകളാവാൻ ന്യൂസിലാൻഡ്


❝ചാമ്പ്യൻസ് ലീഗിൽ ഇന്ന് ഗൾഫ് യുദ്ധം ; പിഎസ്ജി മാഞ്ചസ്റ്റർ സിറ്റിക്കെതിരെ❞ - Sportssify\n❝ചാമ്പ്യൻസ് ലീഗിൽ ഇന്ന് ഗൾഫ് യുദ്ധം ; പിഎസ്ജി മാഞ്ചസ്റ്റർ സിറ്റിക്കെതിരെ❞\nഇന്ന് ഫുട്ബോൾ പ്രേമികളെ കാത്തിരിക്കുന്നത് ഒരു വലിയ പോരാട്ടമാണ്. യൂറോപ്പിലെ ഏറ്റവും സമ്പന്നരായ രണ്ടു ടീമുകളാണ് ഇന്ന് ചാമ്പ്യൻസ് ലീഗ് സെമിയിൽ നേർക്കുനേർ വരുന്നത്. മാഞ്ചസ്റ്റർ സിറ്റിയും പി എസ് ജിയും. സൂപ്പർ താരങ്ങളുടെ വലിയ നിര തന്നെ രണ്ടു ടീമുകളിലും ഉണ്ട്. ആദ്യ പാദ സെമി ഫൈനൽ പാരീസിൽ വെച്ചാണ് നടക്കുന്നത്. ആദ്യ ചാമ്പ്യൻസ് ലീഗ് കിരീടം ലക്ഷ്യമിട്ടാണ് ഇരു ടീമുകളും സെമിയിലിറങ്ങുന്നത്.കഴിഞ്ഞ തവണ ഫൈനലിൽ നഷ്ടപെട്ട കിരീടം തിരിച്ചു പിടിക്കാനാണ് നെയ്മറുടെ നേതൃത്വത്തിൽ പാരീസ് ഇറങ്ങുന്നത്.\nബയേണെ ക്വാർട്ടറിൽ മറികടന്നാണ് പി എസ് ജി സെമിയിലേക്ക് എത്തിയത്.പരിക്ക് സാരമുള്ളതല്ല എന്നതു കൊണ്ട് എമ്പപ്പെ ഇന്ന് പി എസ് ജി നിരയിൽ ഉണ്ടാകും. എമ്പക്ക് ഒപ്പം നെയ്മർ, ഡി മറിയ, ഇക്കാർഡി എന്നിവർ ഒക്കെ ആദ്യ ഇലവനിൽ ഉണ്ടാകും. മാഞ്ചസ്റ്റർ സിറ്റി നിരയിലും കാര്യമായ പരിക്കുകൾ ഇല്ല. ഡോർട്മുണ്ടിനെ മറികടന്നാണ് സിറ്റി സെമിയിൽ എത്തിയത്. അവസാന മത്സരത്തിൽ സ്പർസിനെ പരാജയപെടുത്തി ലീഗ് കപ്പ് ഉയർത്തിയ ആത്മവിശ്വാസവും സിറ്റിക്ക് ഉണ്ട്. ഇതുവരെ ചാമ്പ്യൻസ് ലീഗ് കിരീടം നേടാൻ ആകാത്ത ടീമുകളാണ് സിറ്റിയും പി എസ് ജിയും. ഇന്ന് രാത്രി 12.30നാണ് മത്സരം നടക്കുക.\nപാരിസ് സെന്റ് ജെർമെയ്നും മാഞ്ചസ്റ്റർ സിറ്റിയും ഇതുവരെ മൂന്ന് തവണ മാത്രമാണ് ഏറ്റുമുട്ടിയത്. ഒരു മത്സരത്തിൽ സിറ്റി വിജയിച്ചപ്പോൾ രണ്ടെണ്ണം സമനിലയിലായി. 2016 ലെ ക്വാർട്ടർ ഫൈനലിൽ അവസാനമായി ഇരു ടീമുകളും ഏറ്റുമുട്ടിയത്. ആദ്യ പാദത്തിൽ കെവിൻ ഡി ബ്രൂയിൻ നേടിയ ഗോളിന് വിജയിച്ച സിറ്റി 3-2 ന് ജയിച്ച് സെമി ഫൈനലിലേക്ക് മുന്നേറി. കെയ്‌ലർ നവാസും മാർകോ വെറാറ്റിയും പരിക്കിൽ നിന്നും പാരീസ് ടീമിൽ തിരിച്ചെത്തും.മാർക്വിൻ‌ഹോസ്, അബ്ദു ഡിയല്ലോ എന്നിവർ കളിക്കുന്ന കാര്യം സംശയത്തിലാണ്.\nപാരീസ് സെന്റ് ജെർ‌മെയിൻ സാധ്യത ഇലവൻ (4-2-3-1): കെയ്‌ലർ നവാസ്, മിച്ചൽ ബക്കർ, പ്രെസ്‌നെൽ കിമ്പെംബെ, തിലോ കെഹ്രെർ, കോളിൻ ഡഗ്‌ബ, മാർക്കോ വെരാട്ടി, ആൻഡർ ഹെരേര, പാബ്ലോ സരബിയ, നെയ്മർ, കൈലിയൻ എംബാപ്പി, ഇക്കാർഡി.\nമാഞ്ചസ്റ്റർ സിറ്റി സാധ്യത ഇലവൻ (4-3-3): എഡേഴ്സൺ; ജോവ കാൻസലോ, ജോൺ സ്റ്റോൺസ്, റൂബൻ ഡയസ്, കെയ്‌ൽ വാക്കർ; റോഡ്രി, ഇൽകെ ഗുണ്ടോഗൻ, കെവിൻ ഡി ബ്രൂയിൻ; ഫെറാൻ ടോറസ്, റഹീം സ്റ്റെർലിംഗ്, ഗബ്രിയേൽ ജീസസ്.\n❝ ഈ ആഴ്ചയിലെ ഏറ്റവും⭐👌 മികച്ച താരം\nമാഡ്രിഡിനെ പൂട്ടിയ 💪🔥 മാൻ പവർ ❞\n❝ചാമ്പ്യൻസ് ലീഗ് ഗോൾ നേട്ടത്തിൽ ക്രിസ്റ്റ്യാനോ റൊണാൾഡോയെ മറികടന്ന് കരിം ബെൻസിമ❞


ദയാവധം ആവശ്യപ്പെട്ട് പ്രധാനമന്ത്രിക്കും മുഖ്യമന്ത്രിക്കും യുപി കര്‍ഷകരുടെ കത്ത്\n30 May, 2018 at 06:22 PM\nഇന്ത്യന് ഷുഗര് മില്‍സ് അസോസിയേഷന്റെ 4,135 കോടി, ബജാജ് ഗ്രൂപ്പ് 2,285 കോടി, മോഡി ഗ്രൂപ്പ് 462 കോടി എന്നിങ്ങനെ കര്‍ഷകര്‍ക്ക് നല്‍കാനുണ്ട്. ഇവ ലഭ്യമാക്കാനുള്ള നടപടി 15 ദിവസത്തിനകം സ്വീകരിക്കണമെന്നാണ് കര്‍ഷകരുടെ അപേക്ഷ.\nദയാവധം ആവശ്യപ്പെട്ട് പ്രധാനമന്ത്രി നരേന്ദ്രമോഡിക്കും മുഖ്യമന്ത്രി യോഗി ആദിത്യനാഥിനും യുപിയിലെ കരിമ്പ് കര്‍ഷകരുടെ കത്ത്. ലഭിക്കാനുള്ള തുക 15 ദിവസത്തിനുള്ളില് നല്‍കിയില്ലെങ്കില് ആത്മഹത്യ ചെയ്യുമെന്നും കത്തില് പറയുന്നു. വന്‍കിട കമ്പനികള്‍ക്ക് വേണ്ടി കൃഷി ഇറക്കിയതടക്കം ലക്ഷക്കണക്കിന് രൂപയാണ് കര്‍ഷകര്‍ക്ക് ലഭിക്കാനുള്ളത്.\nഉത്തര്‍പ്രദേശിലെ ഭഗ്പത്തില് നിന്നുള്ള കരിമ്പ് കര്‍ഷകരാണ് പ്രധാനമന്ത്രിക്കും മുഖ്യമന്ത്രി ആദിത്യനാഥിനും തങ്ങളുടെ കഷ്ടത വിവരിച്ച് കത്തെഴുതിയത്. മരിക്കാന് അനുവദിക്കണമെന്നാണ് കത്തിലെ പ്രധാന ആവശ്യം. കഴിഞ്ഞ സീസണില് മികച്ച വിളവ് ലഭിച്ചു എന്നിട്ടും പണം ലഭിച്ചില്ല. പണമില്ലാത്തതിനാല് ഇത്തവണ വിത്തിറക്കിയിട്ടില്ല. വീട്ടിലെ ദാരിദ്രം ഒരുവശത്ത്. ജീവിതം മുന്നോട്ട് കൊണ്ടുപോകാനാകാത്ത അവസ്ഥയിലാണുള്ളതെന്നാണ് കത്തിലെ ഉള്ളടക്കം.\nഇന്ത്യന് ഷുഗര് മില്‍സ് അസോസിയേഷന്റെ 4,135 കോടി, ബജാജ് ഗ്രൂപ്പ് 2,285 കോടി, മോഡി ഗ്രൂപ്പ് 462 കോടി എന്നിങ്ങനെ കര്‍ഷകര്‍ക്ക് നല്‍കാനുണ്ട്. ഷുഗര് മില്ലുകള് 2015-16 വര്‍ഷത്തില് കര്‍ഷകര്‍ക്ക് 88.69 കോടി രൂപയാണ് നല്‍കാനുള്ളത്. ഇവ ലഭ്യമാക്കാനുള്ള നടപടി 15 ദിവസത്തിനകം സ്വീകരിക്കണമെന്നാണ് കര്‍ഷകരുടെ അപേക്ഷ. അല്ലാത്തപക്ഷം ആത്മഹത്യ ചെയ്യുമെന്നും സൂചിപ്പിച്ചാണ് കത്തവസാനിക്കുന്നത്.


Euro Cup 2021: Portugal Vs Germany, Spain Vs Poland and France Vs Hungary, match preview | Euro Cup 2021: പോര്‍ച്ചുഗലും ജര്‍മനിയും മുഖാമുഖം, സ്‌പെയിനെതിരാളി പോളണ്ട് - Malayalam MyKhel\n» Euro Cup 2021: പോര്‍ച്ചുഗലും ജര്‍മനിയും മുഖാമുഖം, സ്‌പെയിനെതിരാളി പോളണ്ട്\nEuro Cup 2021: പോര്‍ച്ചുഗലും ജര്‍മനിയും മുഖാമുഖം, സ്‌പെയിനെതിരാളി പോളണ്ട്\nUpdated: Saturday, June 19, 2021, 9:41 [IST]\nമ്യൂണിക്ക്: യൂറോ കപ്പ് 2021ല് ഇന്ന് സൂപ്പര് പോരാട്ടങ്ങള്. വൈകീട്ട് 6.30ന് നടക്കുന്ന മത്സരത്തില് കരുത്തരായ ഫ്രാന്‍സ് ഹംഗറിയെ നേരിടുമ്പോള് 9.30ന് നടക്കുന്ന മത്സരത്തില് ജര്‍മനി പോര്‍ച്ചുഗലിനെ നേരിടും. രാത്രി 12.30ന് നടക്കുന്ന മത്സരത്തില് സ്‌പെയിന് പോളണ്ടിനെയും നേരിടും. സോണി ചാനലുകളില് മത്സരം തത്സമയം കാണാന് സാധിക്കും.\nഗ്രൂപ്പ് എഫില് ആദ്യ മത്സരത്തില് കരുത്തരായ ജര്‍മനിയെ എതിരില്ലാത്ത ഒരു ഗോളിന് തോല്‍പ്പിച്ചാണ് ഫ്രാന്‍സ് എത്തുന്നത്. ഹംഗറിയാവട്ടെ പോര്‍ച്ചുഗലിനോട് എതിരില്ലാത്ത മൂന്ന് ഗോളിന് ആദ്യ മത്സരം തോല്‍ക്കുകയും ചെയ്തു. നിലവിലെ ഫോം പ്രകാരം ഫ്രാന്‍സ് വമ്പന് ജയം തന്നെ നേടിയേക്കും. പോള് പോഗ്ബ,അന്റോണിയോ ഗ്രിസ്മാന്,എന്‍ഗോളോ കാന്റെ,കരിം ബെന്‍സേമ,കെയ്‌ലിയന് എംബാപ്പെ തുടങ്ങിയ വലിയ താരനിര തന്നെ ഫ്രാന്‍സിനൊപ്പമുണ്ട്. ഒരു ഗോള് പോലും വഴങ്ങാതെ തുടര്‍ച്ചയായ അഞ്ചാം ജയമാണ് ഫ്രാന്‍സ് ലക്ഷ്യമിടുന്നത്.2005ലാണ് അവസാനമായി ഇരു ടീമും നേര്‍ക്കുനേര് എത്തിയത്. അന്ന് 2-1ന് ജയം ഫ്രാന്‍സിനായിരുന്നു.\nRead more about: euro cup 2021 france germany portugal ഫ്രാന്‍സ് ജര്‍മനി പോര്‍ച്ചുഗല്\nStory first published: Saturday, June 19, 2021, 9:39 [IST]


കുട്ടികള്‍ക്ക് അറബിപ്പേര് തന്നെ വിളിക്കണമോ! | Fatwa On Islam\nHomeവിശ്വാസംകുട്ടികള്‍ക്ക് അറബിപ്പേര് തന്നെ വിളിക്കണമോ!\nഞാന് ഇന്ത്യക്കാരനായ ഒരു മുസ്‌ലിം ആണ്. ഇപ്പോള് ദോഹയിലാണ് താമസിക്കുന്നത്. എനിക്ക് അല്ലാഹു ഒരു മകനെ നല്‍കി. പക്ഷെ അവന് പേരിടുന്നതില് കുടുംബക്കാര്‍ക്കിടയില് അഭിപ്രായ വ്യത്യാസമുണ്ടായി. ഞങ്ങളുടെ പാരമ്പര്യ കുടുംബ പേരുകള് അവന് വിളിക്കണമെന്ന അഭിപ്രായമാണ് ചിലര്‍ക്കുള്ളത്. മുസ്‌ലിംകള്‍ക്കിടയില് സുപരിചിതമായ ഇസ്‌ലാമിക നാമങ്ങള് മാത്രമേ വിളിക്കാന് പാടുള്ളൂ എന്ന് മറ്റു ചിലര് അഭിപ്രായപ്പെടുകയുണ്ടായി. അനറബി നാമങ്ങള് മക്കള്‍ക്കിടുന്നത് ഇസ്‌ലാമികമായി അനുവദനീയമാണോ?\nമുസ്‌ലിം കുടുംബത്തിലെ ആണ്‍കുട്ടികള്‍ക്കും പെണ്‍കുട്ടികള്‍ക്കും നിര്‍ണിതമായ പേര് വിളിക്കണമെന്ന് ഇസ്‌ലാം കല്‍പിച്ചിട്ടില്ല. പേര് തെരഞ്ഞെടുക്കാനുള്ള സ്വാതന്ത്ര്യം കുടുംബത്തിനാണ് നല്‍കിയിട്ടുള്ളത്. എന്നാല് പേരിടുന്നതിനു സ്വീകരിക്കേണ്ട ചില മാനദണ്ഡങ്ങള് ഇസ്‌ലാം മുന്നോട്ട് വെക്കുന്നുണ്ട്.\n1. നല്ല പേര് വിളിക്കുക. കുട്ടികളെ നിലവിലോ ഭാവിയിലോ ആക്ഷേപിക്കാന് കാരണമാകുന്നതോ മോശമായ അര്‍ഥങ്ങളുള്ളതോ ആയ പേരുകള് വിളിക്കരുത്. ഇത്തരത്തിലുള്ള പേരുകള് ഉളളവരെ പ്രവാചകന്(സ) സുന്ദര നാമങ്ങള് നല്‍കി മാറ്റി വിളിച്ചതായി കാണാം. ധിക്കാരി എന്നര്‍ഥത്തിലുള്ള ‘ഗാസിയ’ എന്നു പേരുള്ളവളെ പ്രവാചകന്(സ) ജമീല(സുന്ദരി) എന്നു മാറ്റി വിളിക്കുകയുണ്ടായി.\n2. അല്ലാഹു അല്ലാത്തവരുടെ അടിമത്തം വരിക്കുന്ന പേരുകളാകരുത്. അബ്ദുല് കഅ്ബ, അബ്ദുന്നബി, അബ്ദുല് ഹുസൈന് തുടങ്ങിയ പേരുകള് വിളിക്കാന് പാടില്ല. അബ്ദുല് മുത്തലിബ് എന്നതൊഴികെ അല്ലാഹു അല്ലാത്തവരുടെ അടിമത്തത്തിലേക്ക് ചേര്‍ക്കുന്ന പേരുകള് ഹറാമാണെന്നതില് പണ്ഡിതന്മാര് ഏകാഭിപ്രായക്കാരാണെന്ന് ഇമാം ഇബ്‌നു ഹസം രേഖപ്പെടുത്തിയിട്ടുണ്ട്.\nഅനറബി നാമങ്ങളായ ഗുലാം അഹ്മദ് (അഹ്മദിന്റെ അടിമ) ഗുലാം അലി, ഗുലാം ജീലാനി തുടങ്ങിയ നാമങ്ങള് ഇതിനോട് സാമ്യതയുള്ളതാണ്.\n3. മനുഷ്യര്‍ക്ക് അവകാശവാദത്തിന് വകയില്ലാത്ത പൊങ്ങച്ചത്തിന്റെയും അഹങ്കാരത്തിന്റെയും സൂചകങ്ങളായ പേരുകള് സ്വീകരിക്കരുത്. പ്രവാചകന് പറഞ്ഞു: ‘ നാളെ പരലോകത്ത് അല്ലാഹുവിങ്കല് ഏറ്റവും നികൃഷ്ടമായ നാമമാണ് ‘മലികുല് അംലാക്’ (രാജാധി രാജന്) എന്നത്. കാരണം അല്ലാഹുവിനല്ലാതെ രാജാധികാരവും ഉടമാധികാരവുമില്ല. (ബുഖാരി,മുസ്‌ലിം)\nഅപ്രകാരം അല്ലാഹുവിന്റെ സുന്ദരനാമങ്ങള് വിളിക്കുമ്പോള് അബ്ദ് ചേര്‍ത്ത് വിളിക്കണം. ഇത്തരം വിളിപ്പേരുകള് അരോചകമായതാണെങ്കിലും അത് ഇടുന്നതില് കുഴപ്പമൊന്നുമില്ല. അലി, ഹകീം, അസീസ്, ഹലീം റഊഫ്, ഹാദി, നാഫി തുടങ്ങിയവ പ്രമുഖ സഹാബിമാരുടെ പേരുകളായിരുന്നല്ലോ…\n4. പ്രവാചകന്മാരുടെയും സഹാബികളുടെയും സച്ചരിതരുടെയും നാമങ്ങള് അവരുടെ മഹനീയ സ്മരണകള് നിലനിര്‍ത്താനും അനുധാവനം ചെയ്യാനുമായി വിളിക്കുന്നത് സുന്നത്താണ്.\nഅപ്രകാരം അല്ലാഹുവിന്റെ അടിമ എന്നര്‍ഥത്തിലുളള പേരുകളും സുന്നത്താണ്. പ്രവാചകന് പറഞ്ഞു: ‘അല്ലാഹുവിന് ഏറ്റവും ഇഷ്ടകരമായ നാമങ്ങളാണ് അബ്ദുര്‍റഹ്മാന്, അബ്ദുല്ല.’ (മുസ്‌ലിം) അസ്മാഉല് ഹുസ്‌ന എന്നു വിളിക്കപ്പെടുന്ന അല്ലാഹുവിന്റെ മറ്റ് സുന്ദര നാമങ്ങളും വിളിക്കുന്നത് അഭികാമ്യമാണ്.\n5. ഭാഷയില് നല്ല അര്‍ഥമുള്ള അനറബി പേരുകള് വിളിക്കുന്നതിന് ഒരു കര്‍മശാസ്ത്ര വിശാരദനും എതിര് പ്രകടിപ്പിച്ചതായി എനിക്കറിയില്ല. ഇസ്‌ലാം സ്വീകരിച്ചതിന് ശേഷവും നിരവധി മുസ്‌ലിംകള് തങ്ങളുടെ അനറബി പേരുകള് തന്നെ നിലനിര്‍ത്തിയതായി കാണാം. അതിന് ഏറ്റവും മികച്ച ഉദാഹരണമാണ് പ്രവാചക പത്‌നിയായ ‘മാരിയതുല് ഖിബ്ത്വിയ്യ’. അവര് പിന്നീടും ആ പേരില് തന്നെയാണ് അറിയപ്പെട്ടത്.\nAlso Read സ്ത്രീകൾ പുറത്തുപോകുന്നതിനെ ശരീഅത്ത് വിലക്കുന്നുണ്ടോ?\nസഹാബികളില് ചിലര്‍ക്ക് ചെടികളുടെയും വൃക്ഷങ്ങളുടെയും പേരുള്ളതായി കാണാം. ത്വല്‍ഹ, സല്‍മ, ഹന്‍ളല തുടങ്ങിയവ ഇതിന് ഉദാഹരണമാണ്.\nഅസദ്(സിംഹം), ഫഹദ്(പുലി), ഹൈസം, സഖര്(പരുന്ത്) തുടങ്ങിയ മൃഗങ്ങളുടെയും പക്ഷികളുടെയും പേരുകളുള്ളവരെ സഹാബികളില് കാണാം.\nബഹര്(സമുദ്രം), ജബല്(പര്‍വതം), സഖര്(പാറ) തുടങ്ങിയ വസ്തുക്കളുടെ നാമങ്ങളുള്ളവര് അവര്‍ക്കിടയില് ഉണ്ടായിരുന്നു.\nആമിര്, സാലിം, ഉമര്, സഈദ്, ഫാത്വിമ, ആഇശ, സഫിയ്യ, മൈമൂന തുടങ്ങിയ വിശേഷ നാമങ്ങള് സ്വീകരിച്ചവരും അവര്‍ക്കിടയില് കാണാം.\nഇബ്രാഹീം, ഇസ്മാഈല്, യൂസുഫ്, മൂസാ, ഈസാ, മര്‍യം തുടങ്ങിയ പൂര്‍വീക സമൂഹങ്ങളില് ജീവിച്ചിരുന്ന പ്രവാചകന്മാരുടെയും സച്ചരിതരുടെയും പേരുകള് സ്വീകരിച്ചവരും അവരില് ഉണ്ടായിരുന്നു.\nഇതില് നിന്നും ഒരു മുസ്‌ലിമിന് തന്റെ മക്കള്‍ക്ക് അറബി- അനറബി പേരുകള് വിളിക്കുന്നത് അനുവദനീയമാണ് എന്നു മനസ്സിലാക്കാം.\nവിശ്വാസംസ്ത്രീ, കുടുംബം, വീട്\nPrevious articleപച്ചകുത്തലും കാതുകുത്തും\nNext articleസ്ത്രീകളുടെ ശബ്ദം ഔറത്താണോ?\nwebdesk - 03/04/2021 0\nമുഹമ്മദ് ബിന് സാലിഹ് ഉഥൈമീന് - 26/12/2015 0


വിശ്വാസത്തിന്റെ പേരില് മലപ്പുറത്ത് ഗൃഹനാഥന്റെ മൃതദേഹം വീട്ടുകാര് സൂക്ഷിച്ചത് മൂന്ന് മാസം\n7 July 2017 6:12 AM GMT\nമൂന്ന് മാസം മുമ്പ് മരിച്ച ഗൃഹനാഥന് പ്രാര്‍ത്ഥനകളിലൂടെ തിരിച്ചുവരുമെന്ന് വിശ്വസിച്ച് വീട്ടുകാര് മൃതദേഹം സൂക്ഷിച്ചുവച്ചു. മലപ്പുറം കൊളത്തൂരില് നടന്ന സംഭവത്തില് പോലീസ് വീട്ടുകാരെ ചോദ്യം ചെയ്തപ്പോഴാണ് ഞെട്ടിപ്പിക്കുന്ന വിവരം പുറത്തുവന്നത്. അസാധാരണമായി ഒന്നും സംഭവിക്കാത്തതുപോലെയാണ് വീട്ടുകാരുടെ പെരുമാറ്റമെന്ന് പോലീസ് അറിയിച്ചു.\nമരിച്ച സെയ്ദിന്റെ ഭാര്യ റാബിയ ഭര്‍ത്താവ് തിരിച്ചുവരുമെന്ന പ്രതീക്ഷയിലാണെന്നാണ് പോലീസിന് മൊഴി നല്‍കിയത്. സെയ്ദ് തിരിച്ചുവരുമെന്ന് റാബിയയോട് ദൈവം അറിയിച്ചതിനെ തുടര്‍ന്നാണ് മൃതദേഹം സൂക്ഷിച്ചതെന്ന് മക്കളും പോലീസിനെ അറിയിച്ചു. രണ്ട് വര്‍ഷം മുമ്പ് ഈ കുടുംബം അജ്മീറിലേക്ക് തീര്‍ത്ഥ യാത്ര പോയിരുന്നു. അതിന് ശേഷം നാട്ടുകാരില് നിന്നും അകന്നായിരുന്നു ഇവരുടെ ജീവിതമെന്നാണ് നാട്ടുകാര് പറയുന്നത്. അതുവരെയും നാട്ടുകാരുമായും ബന്ധുക്കളുമായും നല്ല ബന്ധം പുലര്‍ത്തിയിരുന്ന ഇവര് പിന്നീട് വീട്ടില് നിന്നും പുറത്തിറങ്ങാറുണ്ടായിരുന്നില്ല. സയ്ദും മൂത്തമകന് ഉവൈസും മാത്രമാണ് വീട്ടില് നിന്നും പുറത്തിറങ്ങിയിരുന്നക്. രണ്ട് പെണ്‍കുട്ടികളുടെയും പഠനം ഉപേക്ഷിച്ച് വീട്ടിലിരുത്തുകയായിരുന്നു. പൊന്നാനിയിലെ മദ്രസയിലാണ് സയ്ദ് ജോലി ചെയ്തിരുന്നത്.\nസയ്ദ് രോഗാവസ്ഥയിലായതോടെ ആശുപത്രിയില് കൊണ്ടുപോകാതെ കുടുംബം പ്രാര്‍ത്ഥനയുമായി കഴിയുകയായിരുന്നു. വെള്ളത്തുണികൊണ്ട് മൂടിയ മൃതദേഹം മുറിയില് തന്നെ സൂക്ഷിച്ചു. ദുര്‍ഗന്ധം പുറത്തുവരാതിരിക്കാന് സുഗന്ധ ദ്രവ്യങ്ങളും ഉപയോഗിച്ചു.\nഅതേസമയം എന്നാണ് മരണം നടന്നതെന്ന് ഇവര് കൃത്യമായി മറുപടി നല്‍കിയിട്ടില്ല. പോലീസ് വീട് പൂട്ടി സീല് ചെയ്തിരിക്കുകയാണ്. ഫോറന്‍സിക്, പോസ്റ്റുമോര്‍ട്ടം പരിശോധനകളുടെ ഫലം പുറത്തുവന്നാല് മാത്രമേ കൂടുതല് വിവരങ്ങള് ലഭ്യമാകൂവെന്ന് പോലീസ് വ്യക്തമാക്കി.\nAjmeer deadbody ExtremelyReligious LifeAfterDeath malappuram


ആസനത്തില് ആലുമുളച്ച് അമിത് ഷാ\n2014-15 വര്‍ഷത്തില് കേവലം അമ്പതിനായിരം രൂപ മാത്രം വരുമാനമുണ്ടായിരുന്ന അമിത് ഷായുടെ മകന് ജയ്ഷാ ഡയറക്ടറായ ടെമ്പിള് എന്റര്‍െ്രെപസസ് എന്ന കമ്പനിയുടെ വരുമാനം 2015-16ല് 80.5 കോടിയായാണ് കുതിച്ചുയര്‍ന്നത്. ഇതെങ്ങനെ സാധ്യമായി? ഈ തണുപ്പന് ബിസിനസ് സംരംഭം നരേന്ദ്ര മോഡി പ്രധാനമന്ത്രിയും അമിത് ഷാ ബി ജെ പി പ്രസിഡന്റുമായ ശേഷമാണ് ലാഭം കുത്തനെ ഉയര്‍ത്തിയത്.\nബി ജെ പി അധ്യക്ഷന് അമിത് ഷാ എന്തുകൊണ്ട് തല്‍സ്ഥാനം രാജിവെക്കുന്നില്ല എന്ന ചോദ്യമാണ് ഇപ്പോള് രാജ്യമാസകലം ഉയരുന്നത്. വഴിവിട്ട ഇടപാടുകളിലൂടെ മകന് വ്യവസായസാമ്രാജ്യം ഒരുക്കാന് കൂട്ടുനിന്ന വ്യക്തിയാണ് അമിത് ഷാ. ബി ജെ പി പ്രസിഡന്റ് പദവി ദുരുപയോഗം ചെയ്താണ് മകന് വേണ്ടി വ്യവസായഭൂമിക ഒരുക്കി നല്‍കിയത്. ബിജെപിയുടെ മുന് അധ്യക്ഷന്മാരായ എല് കെ അദ്വാനിയും ബംഗാരു ലക്ഷ്മണും അഴിമതി ആരോപണങ്ങളെതുടര്‍ന്ന് രാജിവച്ചൊഴിഞ്ഞ കീഴ്‌വഴക്കം അമിത് ഷാ പിന്തുടരാത്തത് ആര് എസ് എസ് സര്‍സംഘചാലക് മോഹന് ഭഗവതിന്റെ ആശിര്‍വാദം ഈ തട്ടിപ്പിലും അമിത് ഷായ്ക്ക് ഉള്ളതുകൊണ്ടാണ്. അമിത് ഷായ്ക്കും മകനുമെതിരായ ആക്ഷേപങ്ങള് അതീവ ഗുരുതരങ്ങളാണ്. എന്തുകൊണ്ട് അവ അന്വേഷിക്കണമെന്ന ആവശ്യത്തെ കേന്ദ്രസര്‍ക്കാര് മുഖവിലക്കെടുക്കുന്നില്ല? ഈ അഴിമതി ആരോപണങ്ങളില്‍നിന്ന് ശ്രദ്ധ തിരിച്ചുവിടാനാണ് ബി ജെ പി നേതൃത്വം കേരളത്തില് സംഘര്‍ഷങ്ങള് സൃഷ്ടിച്ച് രാജ്യമാസകലം നുണപ്രചരണം നടത്തുന്നത്.\nഅമിത് ഷായുടെ മകന്റെ സാമ്പത്തിക ക്രമക്കേടുകള് പുറത്തുകൊണ്ടുവന്ന മാധ്യമപ്രവര്‍ത്തകയാണ് രോഹിണി സിങ്. 2011ല് റോബര്‍ട്ട് വധേരയുടെ ഇടപാടുകളെക്കുറിച്ചുള്ള വാര്‍ത്തയും ഇവരാണ് പുറത്തുകൊണ്ടുവന്നത്. ഇപ്പോള് രാജ്യത്തെ സംഘികളെല്ലാം രോഹിണി സിങിനെതിരെ തിരിഞ്ഞിരിക്കയാണ്. താന് കൊണ്ടുവന്ന വാര്‍ത്ത, ദേശീയ മാധ്യമങ്ങളടക്കം റിപ്പോര്‍ട്ട് ചെയ്തതോടെ സമൂഹമാധ്യമങ്ങളിലൂടെ തനിക്ക് ഭീഷണി സന്ദേശങ്ങള് ലഭിക്കുന്നതായാണ് രോഹിണി സിങ് പറയുന്നത്. മുതിര്‍ന്ന മാധ്യമ പ്രവര്‍ത്തകയായ ഗൗരി ലങ്കേഷിന്റെ മുഖമാണ് രോഹിണി സിങിനെതിരായ ഭീഷണി മുഴങ്ങുമ്പോള് ഓര്‍മവരുന്നത്. സംഘികളുടെ ഭീഷണികള് വെറുതെയാവാത്ത വര്‍ത്തമാനമാണ് ഇന്ന് രാജ്യത്ത് നിലനില്‍ക്കുന്നത്. അമിത് ഷായുടെ മകന് ജെയ് അമിത്ഭായ് ഷാ, വാര്‍ത്ത പ്രസിദ്ധീകരിച്ച വെബ്‌സൈറ്റിന്റെ പത്രാധിപരും റിപ്പോര്‍ട്ടറും ഉള്‍പ്പെടെ ഏഴു പേര്‍ക്കെതിരെ് മാനനഷ്ടക്കേസും നല്‍കിയിരിക്കുന്നത്. ഇത് ജെയ് അമിത് ഷായുടെ വ്യക്തിപരമായ വിഷയമാണെന്ന പുകമറ സൃഷ്ടിച്ച് അമിത് ഷായെ രക്ഷിച്ചെടുക്കാനുള്ള ഒരു കളി മാത്രമാണ്. യഥാര്‍ത്ഥത്തില് ജെയ് അമിത് ഷായെ ബിസിനസിലേക്ക് ഇറക്കുന്നത് അച്ഛന് അമിത് ഷായാണ്. അമിത് ഷായുടെ അധികാര ധുര്‍വിനിയോഗമാണ് മകന്റെ കമ്പനിയുടെ വരുമാനം കുതിച്ചുയരാന് കാരണമായത്.\n2014-15 വര്‍ഷത്തില് കേവലം അമ്പതിനായിരം രൂപ മാത്രം വരുമാനമുണ്ടായിരുന്ന അമിത് ഷായുടെ മകന് ജയ്ഷാ ഡയറക്ടറായ ടെമ്പിള് എന്റര്‍െ്രെപസസ് എന്ന കമ്പനിയുടെ വരുമാനം 2015-16ല് 80.5 കോടിയായാണ് കുതിച്ചുയര്‍ന്നത്. ഇതെങ്ങനെ സാധ്യമായി? ഈ തണുപ്പന് ബിസിനസ് സംരംഭം നരേന്ദ്ര മോഡി പ്രധാനമന്ത്രിയും അമിത് ഷാ ബി ജെ പി പ്രസിഡന്റുമായ ശേഷമാണ് ലാഭം കുത്തനെ ഉയര്‍ത്തിയത്. രജിസ്ട്രാര് ഓഫ് കമ്പനീസിന്റെ (ആര്‍ഒസി) രേഖകള് പ്രകാരം ഇതേ കാലയളവില് തന്നെ സംശയാസ്പദമായ സ്രോതസ്സുകളില്‍നിന്ന് കോടികളുടെ വായ്പകള് ഈടൊന്നുമില്ലാതെ കമ്പനിക്ക് ലഭിച്ചു. വിറ്റുവരവില് കൂറ്റന് വര്‍ധനയുണ്ടായി. എന്നിട്ടും 2016 ഒക്ടോബറില് കമ്പനി ദുരൂഹമായി പ്രവര്‍ത്തനങ്ങള് അവസാനിപ്പിച്ചു. ആര്‍ഒസി രേഖകള് പ്രകാരം ജയ് ഷായുടെ കമ്പനിയായ ടെമ്പിള് എന്റര്‍െ്രെപസസ് 2012-13 സാമ്പത്തിക വര്‍ഷത്തില് 6230 രൂപയും 2013-14 വര്‍ഷത്തില് 1724 രൂപയും നഷ്ടം വരുത്തിയ സ്ഥാപനമാണ്. എന്നാല്, 2014-15 വര്‍ഷത്തില് കേവലം അമ്പതിനായിരം രൂപ മാത്രം വരുമാനമുണ്ടായിട്ടും 18,728 രൂപ ലാഭം നേടി. 2015-16 വര്‍ഷം കമ്പനിയുടെ വിറ്റുവരവ് 80.5 കോടി രൂപയായി കുതിച്ചുയര്‍ന്നു. ഇതിന് പിന്നാലെ പ്രവര്‍ത്തനം അവസാനിപ്പിക്കുകയും ചെയ്തു. മുന്‍വര്‍ഷങ്ങളിലെ നഷ്ടവും 2015-16 വര്‍ഷത്തിലുണ്ടായ 1.4 കോടി രൂപയുടെ നഷ്ടവും കാരണം അടച്ചുപൂട്ടിയെന്ന വിശദീകരണമാണ് ജയ് ഷാ നല്‍കുന്നത്.\nജെയ് അമിത്ഷായുടെ ഉടമസ്ഥതയിലുള്ള മറ്റൊരു സ്ഥാപനമായ കുസും ഫിന്‍സര്‍വ് എന്ന സ്ഥാപനത്തിന് പൊതുമേഖലാസ്ഥാപനമായ ഇന്ത്യന് റിന്യൂവബിള് എനര്‍ജി ഡെവലപ്‌മെന്റ് ഏജന്‍സി (ഐആര്‍ഇഡിഎ) 10.35 കോടി രൂപ വായ്പ അനുവദിച്ചത് എല്ലാ മാനദണ്ഡവും ലംഘിച്ചാണ്. മധ്യപ്രദേശിലെ രത്‌ലം എന്ന സ്ഥലത്ത് വിന്‍ഡ് എനര്‍ജി പ്‌ളാന്റ് സ്ഥാപിക്കുന്നതിനെന്ന പേരിലാണ് 2016 മാര്‍ച്ച് 22ന് ഐആര്‍ഇഡിഎ 10.35 കോടി രൂപ വായ്പ അനുവദിച്ചത്. 2015 ജൂലൈയില്‍മാത്രം സ്ഥാപിതമായ കുസും ഫിന്‍സര്‍വ് ഓഹരിവ്യാപാരത്തില് മാത്രമാണ് ഏര്‍പ്പെട്ടിരുന്നത്. ഊര്‍ജോല്‍പ്പാദനരംഗത്തോ, പശ്ചാത്തലസൗകര്യമേഖലയിലോ ഒരു മുന്‍പരിചയുമില്ലാത്ത ഈ സ്ഥാപനത്തിനാണ് മിനിരത്‌ന വിഭാഗത്തില്‍പെടുന്ന പൊതുമേഖലാസ്ഥാപനമായ ഐആര്‍ഇഡിഎ 10.35 കോടി അനുവദിച്ചത്. ഈ ലോണ് ലഭ്യമാക്കുന്നത് അമിത് ഷാ വഴിയാണ്. അധികാര ദുര്‍വിനിയോഗമാണ് അവിടെ നടന്നത്.\nകേന്ദ്ര പാരമ്പര്യേതര ഊര്‍ജവകുപ്പിന് കീഴിലാണ് ഐആര്‍ഇഡിഎ. കുസും ഫിന്‍സര്‍വിന് വഴിവിട്ട് വായ്പ അനുവദിക്കുന്ന ഘട്ടത്തില് ഈ മന്ത്രാലയം കൈകാര്യംചെയ്തിരുന്നത് പീയുഷ് ഗോയലാണ്. വായ്പ അനുവദിച്ചതിന് പിന്നാലെ പീയുഷ് ഗോയലിന് കേന്ദ്ര റെയില്‍വേ മന്ത്രിസ്ഥാനം ലഭിക്കുകയും ചെയ്തു. അനധികൃത ഇടപാട് വാര്‍ത്തയായതിന് പിന്നാലെ അമിത് ഷായുടെ മകന് ജയ് ഷായെ ന്യായീകരിച്ച് ആദ്യം വാര്‍ത്താസമ്മേളനം വിളിച്ചതും പീയുഷ് ഗോയലാണ്. മാധ്യമത്തില് വന്ന വാര്‍ത്തയോടുള്ള ജയ് അമിത്ഷായുടെ ആദ്യപ്രതികരണം മാധ്യമപ്രവര്‍ത്തകര്‍ക്ക് വിതരണംചെയ്തതും പീയുഷ് ഗോയലാണ്. അമിത് ഷായുടെ വ്ശ്വസ്തനായ പിയൂഷ് ഗോയല് ഈ വിഷയത്തില് നെട്ടോട്ടം ഓടുന്നത് അമിത് ഷായുടെ നിര്‍ദേശത്തെ തുടര്‍ന്നാണ്.\nഐആര്‍ഇഡിഎയുടെ മാനദണ്ഡങ്ങള് പ്രകാരം ഒരു മെഗാവാട്ട് വരെ വൈദ്യുതി ഉല്‍പ്പാദനത്തിന് മാത്രമാണ് വായ്പ അനുവദിക്കുക. ആകെ പദ്ധതിച്ചെലവിന്റെ 70 ശതമാനംവരെ തുകയാകും പരമാവധി വായ്പയായി അനുവദിക്കുക. കുസും ഫിന്‍സര്‍വ് സമര്‍പ്പിച്ച അപേക്ഷപ്രകാരം മധ്യപ്രദേശില് അവര് സ്ഥാപിക്കാന് ഉദ്ദേശിച്ചത് 2.1 മെഗാവാട്ടിന്റെ വിന്‍ഡ് എനര്‍ജി പ്‌ളാന്റാണ്. വായ്പാ അപേക്ഷ ഈ ഘട്ടത്തില്‍ത്തന്നെ തള്ളിക്കളയേണ്ടതാണ്. എന്നാല്, അപേക്ഷ പരിഗണിച്ചെന്ന് മാത്രമല്ല 15 കോടി മുതല്‍മുടക്ക് പറയപ്പെടുന്ന പദ്ധതിക്കായി 10.35 കോടിയുടെ വായ്പ അനുവദിക്കുകയുംചെയ്തു. ഒരു മെഗാവാട്ടിന്റേതായിരുന്നു പദ്ധതിയെങ്കില് ഏഴുകോടിയോട് അടുത്താകും നിര്‍മാണച്ചെലവ്. ഐആര്‍ഇഡിഎ മാനദണ്ഡപ്രകാരം ഈ തുകയുടെ 70 ശതമാനമായ 4.9 കോടി രൂപ മാത്രമേ വായ്്പയായി കിട്ടാന് സാധ്യതയുണ്ടായിരുന്നുള്ളൂ. എന്നാല്, 2.1 മെഗാവാട്ടിന്റെ പദ്ധതിക്കായി അപേക്ഷ സമര്‍പ്പിച്ചുകൊണ്ട് 10.35 കോടി രൂപ ജയ് ഷായുടെ കമ്പനി വായ്പയായി നേടിയത് തീര്‍ത്തും സ്വജനപക്ഷപാദപരമായ നടപടിയായി കാണാനേ സാധിക്കുകയുള്ളു.\nടെമ്പിള് എന്റര്‍െ്രെപസസിന് ലഭിച്ച വായ്പയും ഇത്തരത്തിലുള്ളത് തന്നെയാണ്. രാജേഷ് ഖണ്ഡേല്‍വാലയുടെ കിഫ്‌സ് ഫിന്‍സര്‍വീസസ് എന്ന സ്ഥാപനം ടെമ്പിള് എന്റര്‍െ്രെപസസിന് 2015ല് ഒരു ഈടുമില്ലാതെയാണ് 15.78 കോടി രൂപ വായ്പയായി നല്‍കിയത്. ഖണ്ഡേല്‍വാലയുടെ മകള് വിവാഹം കഴിച്ചിരിക്കുന്നത് രാജ്യസഭാംഗം പരിമള് നത്വാനിയുടെ മകനെയാണ്. മുകേഷ് അംബാനിയുടെ വലംകൈയായ നത്വാനി 2014ല് ജാര്‍ഖണ്ഡില്‍നിന്ന് ബിജെപി പിന്തുണയോടെയാണ് രാജ്യസഭയിലെത്തിയത്. ഇതിന് പിന്നാലെയാണ് അമിത് ഷായുടെ മകന്റെ കമ്പനിക്ക് 15.78 കോടി രൂപയുടെ വായ്പ ഖണ്ഡേല്‍വാലയുടെ ധനസ്ഥാപനംവഴി ലഭ്യമാക്കിയത്.\nസ്വന്തം മകന്റെ പേരില് ഒരു കമ്പനിയുണ്ടാക്കി, പല തരത്തിലുള്ള കോഴപ്പണങ്ങള് അതുവഴി ശേഖരിക്കുന്ന അമിത് ഷായുടെ ബുദ്ധിയാണ് ഈ തീവെട്ടിക്കൊള്ളയ്ക്ക് പിന്നിലുള്ളത്. എന്നിട്ടും അമിത് ഷായെന്ന അഴിമതി വീരനെ ബി ജെ പി ദേശീയ അധ്യക്ഷ പദവിയില് തുടരാന് അനുവദിക്കുന്നത്, വര്‍ഗീയ സംഘര്‍ഷം ഉണ്ടാക്കാന് അയാള്‍ക്കുള്ള പ്രത്യേക കഴിവ് പരിഗണിച്ചാണ്. കേരളത്തില് വര്‍ഗീയ ധ്രുവീകര്ണമുണ്ടാക്കാമെന്നും കേരളത്തില് രണ്ടാം വിമോചനസമരം നടത്താമെന്നും ആര് എസ് എസ് സര്‍സംഘചാലക് മോഹന് ഭഗവതിന് ഉറപ്പുനല്‍കിയാണ് അമിത് ഷാ ജനരക്ഷാ യാത്രയില് പങ്കെടുക്കാനായി കേരളത്തിലേക്കെത്തിയത്. അമിത് ഷായെ പോലുള്ള വര്‍ഗീയ ഭ്രാന്തന്‍മാര്‍ക്ക് എന്തും ചെയ്യാമെന്ന ആര് എസ് എസ് അനുവാദത്തിന്റെ ബാക്കിപത്രമാണ് അമിത് ഷാ അമര്‍ന്നിരിക്കുന്ന ബി ജെ പി അധ്യക്ഷന്റെ കസേര.


സംയുക്ത സേനാധിപന്റെ പ്രായപരിധി 65 വയസ്സായിരിക്കും: പ്രതിരോധ മന്ത്രാലയം - Janayugom Online\nന്യൂഡൽഹി : കേന്ദ്രസർക്കാർ പുതുതായി രൂപം നൽകിയ സംയുക്ത സേനാധിപന്റെ (ചീഫ് ഓഫ് ഡിഫൻസ് സ്റ്റാഫ് – സിഡിഎസ്) പ്രായപരിധി 65 വയസ്സായിരിക്കുമെന്നു പ്രതിരോധ മന്ത്രാലയം. ഇന്നലെ മന്ത്രാലയം പുറത്തിറക്കിയ വിജ്ഞാപനത്തിലാണ് പുതിയ ഭേദഗതിയെ കുറിച്ച് അറിയിച്ചത്. നേരത്തെ സിഡിഎസിന്റെ പ്രായപരിധി 64 വയസ്സായിരിക്കുമെന്നാണ് സൂചിപ്പിച്ചിരുന്നത്. 1954ലെ ആർമി ചട്ടങ്ങളിലാണ് പ്രായപരിധിയിലും തസ്തികയിലുമുള്ള ഭേദഗതികൾ വരുത്തിയത്.\nകര, നാവിക, വ്യോമ സേനാമേധാവികൾക്കും തുല്യമായ നാല് നക്ഷത്ര റാങ്കിലുള്ള ഉദ്യോഗസ്ഥനായിരിക്കും സിഡിഎസ്. സേനാ മേധാവികൾക്ക് നൽകുന്ന ശമ്പളം തന്നെയായിരിക്കും സിഡിഎസിനും. സർക്കാരിന്റെ പ്രധാന സൈനികോപദേഷ്ടാവായി സിഡിഎസ് പ്രവർത്തിക്കുമെങ്കിലും സേനാമേധാവികൾക്ക് നിർദേശം നൽകാനുള്ള അധികാരമുണ്ടാകില്ല. കഴിഞ്ഞ ചൊവ്വാഴ്ചയാണ് ചീഫ് ഓഫ് ഡിഫൻസ് സ്റ്റാഫിനെ നിയമിക്കാൻ മന്ത്രിസഭ തീരുമാനിച്ചത്. അപ്പോയിന്റ്മെന്റ്സ് കമ്മിറ്റിയാണ് ഉപദേഷ്ടാവിനെ തീരുമാനിക്കുക.\nഇപ്പോഴത്തെ കരസേനാ മേധാവി ജനറൽ ബിപിൻ റാവത്ത് ഈ മാസം 31 ന് വിരമിക്കുമ്പോൾ അദ്ദേഹത്തെ ആദ്യത്തെ സിഡിഎസ് ആയി നിയമിക്കുമെന്നാണു സൂചന.


Vivekanand P.V. | Kerala Media Academy\nHome / Vivekanand P.V.\nഗള്‍ഫിലെ പ്രമുഖ മാധ്യമപ്രവര്‍ത്തകനും ഗള്‍ഫ് ടുഡേ കണ്‍സള്‍ട്ടിംഗ് എഡിറ്ററുമായിരുന്നു പി.വി വിവേകാനന്ദ്. ഒറ്റപ്പാലം പുതുക്കുടി വലിയവീട്ടില് കുടുംബാംഗമാണ് .\nഗള്‍ഫ് മേഖലയില് മൂന്നരപതിറ്റാണ്ടുകാലം മാധ്യമ -സാമൂഹിക മേഖലയില് നിറഞ്ഞുനിന്ന വ്യക്തിത്വമായിരുന്നു. പശ്ചിമേഷ്യന് പ്രശ്‌നങ്ങളെക്കുറിച്ച് ആധികാരികമായി എഴുതിയിരുന്ന വിവേകാനന്ദന് , നേരത്തേ അമ്മാനില്‍നിന്ന് പ്രസിദ്ധീകരിക്കുന്ന 'ജോര്‍ദാന് ടൈംസി'ല് എഡിറ്ററായിരുന്നു.രണ്ടു പതിറ്റാണ്ടുകാലം ജോര്‍ദാനിലായിരുന്നു പത്രപ്രവര്‍ത്തനം. ഇറാന്-ഇറാഖ് യുദ്ധവും പലസ്തീന് സമരവും ലബനനിലെ ആഭ്യന്തരയുദ്ധവും യമനിലെ യുദ്ധവും സൊമാലിയന് പ്രശ്‌നങ്ങളും ഗള്‍ഫ് യുദ്ധങ്ങളുമെല്ലാം റിപ്പോര്‍ട്ട് ചെയ്തിട്ടുണ്ട്.\nരണ്ട് ദശാബ്ദത്തിനിടെ മേഖലയിലുണ്ടായ സംഘര്‍ഷങ്ങളെല്ലാം 'ഗള്‍ഫ് ടുഡെ'ക്കുവേണ്ടി റിപ്പോര്‍ട്ട് ചെയ്തു. സൊമാലിയയില് വെച്ച് തീവ്രവാദികള് വിവേകാനന്ദിനെ തട്ടിക്കൊണ്ടുപോയ സംഭവവുമുണ്ടായി. റുവാണ്ടയില് വെച്ച് മര്‍ദനമേറ്റതും ബോസ്‌നിയയില് വെച്ച് വെടിയേറ്റതുമായ ഒട്ടേറെ അനുഭവങ്ങള് വിവേകാനനെ തേടിയെത്തി. പത്രപ്രവര്‍ത്തന മേഖലയിലെ സംഭാവനകള് മാനിച്ച് 1997 ല് ടോക്യോ ആസ്ഥാനമായുള്ള രാജ്യാന്തര ജേര്‍ണലിസ്റ്റ് കോണ്‍ഗ്രസ് ജേര്‍ണലിസ്റ്റ് ഓഫ് ദി ഇയര് അവാര്‍ഡ് നല്‍കി ആദരിച്ചു.\nമുംബൈയില് കുടുംബ ബിസിനസ്സ് നടത്തവേയാണ് 1978 ല് ജോലിതേടി അദ്ദേഹം ലെബനനിലെത്തുന്നത്. നിര്‍മ്മാണജോലി ചെയ്താണ് ലെബനനിലെ ആദ്യദിനങ്ങള് തള്ളിനീക്കിയത്. വൈകാതെ ലെബനനില് ബന്ദിയാക്കപ്പെട്ടു. ലെബനീസ് സൈനിക ക്യാമ്പില് നിന്ന് അത്ഭുതകരമായി രക്ഷപെട്ട് ജോര്‍ദാനിലെത്തി. അവിടെ ഒരു സൂപ്പര്‍മാര്‍ക്കറ്റില് സെയില്‍സ്മാനായി ജോലിതുടങ്ങിയിടത്തുനിന്നാണ് പത്രപ്രവര്‍ത്തനജീവിതം ആരംഭിക്കുന്നത്. ജോര്‍ദാന് ടൈംസില് താത്കാലിക പ്രൂഫ് റീഡറായി ജോലിയില് ചേര്‍ന്നായിരുന്നു തുടക്കം. മികച്ച റിപ്പോര്‍ട്ടുകളുമായി അദ്ദേഹം വളരെപ്പെട്ടെന്ന് തന്നെ ഗള്‍ഫ് മേഖലയില് മുഴുവന് അറിയപ്പെട്ടു. വൈകാതെ പ്രൂഫ് റീഡറില് നിന്ന് ജോര്‍ദാന് ടൈംസിന്റെ ഒന്നാം പേജ് എഡിറ്ററായി വളര്‍ന്നു- വെറും 15 മാസത്തിനുള്ളിലായിരുന്നു ഈ വളര്‍ച്ച.\n1981 ല് ഇറാന്-ഇറാഖ് പ്രശ്‌നത്തെക്കുറിച്ച് രാഷ്ട്രീയലേഖനങ്ങളെഴുതി ശ്രദ്ധിക്കപ്പെട്ടു. ജോര്‍ദാന് ടൈംസ് വിട്ട അദ്ദേഹം 1984 ല് യു.എന്.ഐയുടെ ജോര്‍ദാന് കറസ്‌പോണ്ടന്റായി. 92 മുതല് ടൈംസ് ഓഫ് ഇന്ത്യക്ക് വേണ്ടി ഗള്‍ഫില് നിന്ന് റിപ്പോര്‍ട്ടുകളെഴുതി. 1998 ലാണ് ഷാര്‍ജയില് നിന്ന് പ്രസിദ്ധീകരിക്കുന്ന ഗള്‍ഫ് ടുഡേ എഡിറ്ററാകുന്നത്. വിരമിച്ച ശേഷം കണ്‍സള്‍ട്ടിംഗ് എഡിറ്ററായി തുടരുകയായിരുന്നു. 2013 ഡിസംബര് മൂന്നിന് കോഴിക്കോട്ട് അന്തരിച്ചു.\nചിത്രയാണ് ഭാര്യ. മക്കള്: അനൂപ്, വിസ്മയ.\nNext: Sreedharan C. P.


കാലം എത്ര കഴിഞ്ഞാലും ക്വാളിസ് എന്നും കിങ് തന്നെ - Malayalam DriveSpark\nകാലം എത്ര കഴിഞ്ഞാലും ക്വാളിസ് എന്നും കിങ് തന്നെ\nPublished: Monday, August 17, 2020, 14:31 [IST]\nടൊയോട്ട ക്വാളിസ് 2000 -ത്തിന്റെ തുടക്കത്തിൽ ജനപ്രിയ എംപിവികളിൽ ഒന്നായിരുന്നു. 2000 -ൽ സമാരംഭിച്ച വാഹനം നാല് വർഷത്തോളം ഇന്ത്യൻ വിപണിയിൽ ലഭ്യമായിരുന്നു.\n2004 -ൽ ടൊയോട്ട ക്വാളിസ് തിരികെ വിളിച്ചതിനുശേഷം, ജാപ്പനീസ് വാഹന നിർമാതാക്കൾ ഇന്നോവ കൊണ്ടുവന്നു, അത് ഇപ്പോഴും ഈ വിഭാഗത്തിൽ വളരെ പ്രചാരമുള്ള എംപിവിയായി നിലകൊള്ളുന്നു. ഇപ്പോൾ ക്രിസ്റ്റ എന്നറിയപ്പെടുന്ന ഇന്നോവയുടെ പുതുതലമുറയാണ് വിൽപ്പനയ്ക്ക് എത്തുന്നത്.\nക്വാളിസിലേക്ക് മടങ്ങിവരുമ്പോൾ, വിറ്റഴിക്കപ്പെട്ട ആ നാല് വർഷങ്ങളിൽ എംപിവി വളരെയധികം പ്രശസ്തി നേടിയിരുന്നു, മാത്രമല്ല ഇത് സ്വകാര്യവും വാണിജ്യപരവുമായ ഉപയോഗത്തിനായി പലരും ഉപയോഗിച്ചിരുന്നു.\nരാജ്യമെമ്പാടും തങ്ങളുടെ പഴയ ക്വാളിസ് എം‌പിവികൾ പുനരുധരിച്ച നിരവധി ഉടമകളുണ്ട്. അത്തരത്തിൽ മനോഹരമായി പുനരുധരിക്കുകയും ചെറുതായി പരിഷ്‌ക്കരിക്കുകയും ചെയ്ത ഒരു ക്വാളിസാണ് ഇന്ന് ഞങ്ങൾ നിങ്ങളിലേക്ക് എത്തിക്കുന്നത്.\nജെ-സോൺ ടൂൾസ് തങ്ങളുടെ യൂടൂബ് ചാനലിലാണ് വീഡിയോ അപ്‌ലോഡ് ചെയ്തിരിക്കുന്നത്. വീഡിയോ അടിസ്ഥാനപരമായി ഒരു പരിഷ്‌ക്കരിച്ച വാഹനം കാണിക്കുന്നു.\nവീഡിയോയിൽ കണ്ട ക്വാളിസ് മനോഹരമായി പുനരുധരിച്ചിരിക്കുന്നു. എംപിവിക്ക് മുൻവശത്ത് അതേ പഴയ ഹെഡ്‌ലാമ്പുകൾ തന്നെയാണ് ലഭിക്കുന്നത്, പക്ഷേ, ഇന്റേണലുകൾ ചെറുതായി മാറ്റം വരുത്തിയിട്ടുണ്ട്.\nഇതിന് ഇപ്പോൾ ഒന്നിലധികം ഫംഗ്ഷനുകളുള്ള ഒരു എൽഇഡി സ്ട്രിപ്പുകൾ ലഭിക്കുന്നു. അവ ഡി‌ആർ‌എല്ലുകളായി പ്രവർത്തിക്കുന്നു അല്ലെങ്കിൽ ഒരു ബീക്കൺ ലൈറ്റായും ഉപയോഗിക്കാം.\nമുൻ ബമ്പറിലും രണ്ട് റൗണ്ട് റെഗുലർ ആക്സിലറി ലാമ്പുകൾ ഘടിപ്പിച്ചിരിക്കുന്നു. ബമ്പറിൽ തന്നെ, ഫോഗ് ലാമ്പുകൾക്ക് തൊട്ടു മുകളിലായി എൽഇഡി സ്ട്രിപ്പുകൾ ഉണ്ട്, ഒപ്പം എംപിവിക്ക് താഴ്ന്ന ഭാവം നൽകുന്ന ഒരു സ്കർട്ടിംഗും നൽകിയിട്ടുണ്ട്.\nപുതിയ വീതിയേറിയ വീലുകൾക്ക് ഒഴികെ കാറിന്റെ സൈഡ് പ്രൊഫൈലിൽ മാറ്റങ്ങളൊന്നു വരുത്തിയിട്ടില്ല. ക്രോം ഡോർ ഹാൻഡിലുകൾ, ORVM -കൾ, റെയിൻ വൈസറുകൾ എന്നിവയെല്ലാം കാറിൽ ഇൻസ്റ്റാൾ ചെയ്തിട്ടുണ്ട്.\nപിൻ ബമ്പറിൽ സ്കർട്ടിംഗും പാർക്കിംഗ് സെൻസറുകളും ക്യാമറയും സ്ഥാപിച്ചിട്ടുണ്ട്. ഒരു ഓഫ്-മാർക്കറ്റ് എക്‌സ്‌ഹോസ്റ്റ് ടിപ്പും ഇവിടെ കാണാം.\nഈ കാറിലെ ഇന്റീരിയറിന് വളരെ വ്യത്യസ്ഥമായ ഓറഞ്ച് നിറത്തിലുള്ള ഷേഡ് ലഭിക്കുന്നു, കൂടാതെ ഒരു ഓഫ്-മാർക്കറ്റ് IRVM സജ്ജീകരണവുമുണ്ട്.\nഇത് റിയർ വ്യൂ ക്യാമറ, സെൻസറുകൾ എന്നിവയിൽ നിന്നുള്ള ഫീഡ് കാണിക്കുന്നു. ഡോർ പാഡുകൾ, ഡാഷ്‌ബോർഡ്, സീറ്റുകൾ എന്നിവയ്ക്ക് ഓറഞ്ച് നിറം നൽകിയിരിക്കുന്നു.\nഇവയ്‌ക്കെല്ലാം പുറമേ, ക്യാബിനുള്ളിൽ വായു സഞ്ചാരം സുലഭമാക്കുന്ന രൂപം നൽകുന്ന ഒരു അനന്തര വിപണി ഇലക്ട്രിക് സൺറൂഫും വാഹനത്തിന് ലഭിക്കുന്നു.\nഈ ക്വാളിസിലെ എഞ്ചിൻ പഴയ 75 bhp കരുത്ത് പുറപ്പെടുവിക്കുന്ന 2.4 ലിറ്റർ ഡീസൽ എഞ്ചിനാണ്. അഞ്ച് സ്പീഡ് മാനുവൽ ട്രാൻസ്മിഷനുമായി ഇണചേരുന്ന യൂണിറ്റ് 151 Nm torque സൃഷ്ടിക്കുന്നു.\nResto MOdified Toyota Qualis Looks Amazing. Read in Malayalam.\nStory first published: Monday, August 17, 2020, 14:31 [IST]


ബാങ്കിൽ നിങ്ങൾക്ക് നോമിനിയുണ്ടോ? | Bank Account | Bank Loan\nബാങ്കിൽ നിങ്ങൾക്ക് നോമിനിയുണ്ടോ?\nമനോരമ ലേഖിക March 13, 2019 11:07 AM IST\nബാങ്ക് അക്കൗണ്ട് കൈകാര്യം ചെയ്യുമ്പോൾ ഓർത്തിരിക്കേണ്ട കാര്യങ്ങൾ.\nഎല്ലാ സാമ്പത്തിക ഉൽപന്നങ്ങളും ഒരു കുടക്കീഴില് ലഭ്യമാക്കുന്ന ഫിനാഷ്യല് സൂപ്പര്‍മാര്‍ക്കറ്റുകളാണിന്ന് ബാങ്കു ശാഖകള്. അവിടെ നിങ്ങളുടെ ബാങ്കിങ് അനുഭവം സുഖകരമാക്കാൻ ചില കാര്യങ്ങൾ അറിഞ്ഞിരിക്കുന്നത് നന്നായിരിക്കും.\n1. കെവൈസി– പാന്‍കാര്‍ഡും ആധാര് കാര്‍ഡും ആണ് ഏറ്റവും പ്രധാനപ്പെട്ട കെവൈസി രേഖകൾ. ഇവ രണ്ടും ചേർത്ത് ബാങ്ക് രേഖകള് പുതുക്കിയിട്ടുണ്ടെന്ന് ഉറപ്പ് വരുത്തുക. ഇല്ലെങ്കിൽ നിങ്ങളുടെ അക്കൗണ്ട് മരവിപ്പിച്ചേക്കാം.\n.2 സീറോ ബാലൻസ് അക്കൗണ്ട്– ഏത് ബാങ്കിന്റെ ഏതു ശാഖയിലും ബേസിക് സേവിങ്‌സ് അക്കൗണ്ട് തുറക്കാം. ഈ സീറോ ബാലന്‍സ് അക്കൗണ്ടിൽ എസ്ബി അക്കൗണ്ടിലെപോലെ മിനിമം ബാലൻസോ അതില്ലാത്തതിന്റെ പേരിൽ പിഴയോ ഉണ്ടാകില്ല. പക്ഷേ, സാമ്പത്തിക ഇടപാടുകളും മറ്റു സൗകര്യങ്ങളും പരിമിതമായിരിക്കും. ഒരു മാസത്തിൽ ഏതാനും ഇടപാടുകൾ മാത്രമുള്ളവർക്ക് ഇത് സൗകര്യപ്രദമാണ്.\n3. ഇടപാടുകൾക്ക് മികച്ചത് എസ്ബി– ഓരോ ബാങ്കിനും നിശ്ചിത തുക മിനിമം ബാലന്‍സുള്ള സാധാരണ സേവിങ്‌സ് അക്കൗണ്ടുകൾ ഉണ്ട്. ഇതു വഴി ഇഷ്ടാനുസരണം ഇടപാടുകള് നടത്താം. എല്ലാ ബാങ്കിങ് സേവനങ്ങളും ഇതിലൂടെ ലഭിക്കും.\n4. അക്കൗണ്ട് തുടങ്ങാൻ താൽക്കാലിക വിലാസം മതി– ഇന്ത്യയിലെവിടെയും നിങ്ങളുടെ താമസസ്ഥലത്തിന്റെ സമീപമുള്ള ബാങ്ക് ശാഖയില് നിങ്ങള്‍ക്ക് അക്കൗണ്ട് തുറക്കാം. തെളിവിനായി നല്‍കുന്ന സ്ഥിരം മേല്‍വിലാസം വ്യത്യസ്‌തമാണെങ്കിലും പ്രശ്നമില്ല. നിലവിലെ മേല്‍വിലാസം ഉള്‍പ്പെടുത്തി ഒരു സത്യവാങ്‌മൂലം നൽകിയാൽ മതിയാകും.\n5. നോമിനേഷൻ നിർബന്ധം– അക്കൗണ്ട് തുറക്കുമ്പോള് ഒരു നോമിനിയെ നിർദേശിക്കണം. ഭാവിയിലെ അനിശ്ചിതത്വങ്ങൾക്ക് ഇതു പരിഹാരമേകും. ഈ സൗകര്യം പ്രയോജനപ്പെടുത്താന് മറക്കരുത്. നോമിനി ഇപ്പോൾ നിർബന്ധമാണ്.\n6. ആറു മാസത്തിൽ ഒരു ഇടപാട്– ഓരോ ആറ് മാസത്തിലും കുറഞ്ഞത് ഒരു ഇടപാടെങ്കിലും നടത്തണം. അല്ലെങ്കില് അക്കൗണ്ട് നിഷ്‌ക്രിയമാകും.\n7. അക്കൗണ്ട് നിർജീവമായാൽ– അക്കൗണ്ട് ഏതെങ്കിലും തരത്തിൽ നിർജീവമായാൽ വീണ്ടും സജീവമാക്കുന്നതിന് ബാങ്കിന്റെ ശാഖയിൽ നേരിട്ട് ചെന്ന് കെവൈസി രേഖകള് സമര്‍പ്പിക്കേണ്ടി വരും.


Nivin Pauly's Hey Jude movie trolls with dq da - Malayalam Filmibeat\n| Updated: Friday, February 9, 2018, 9:12 [IST]\nമെഗാസ്റ്റാര് മമ്മൂട്ടിയുടെ മകന് എന്ന ലേബല് ദുല്‍ഖര് സല്‍മാന്റെ പേരിലുണ്ടെങ്കിലും സിനിമയില് തന്റേതായ കഴിവ് തെളിയിച്ച വ്യക്തിയാണ് ദുല്‍ഖര്. ബോളിവുഡ്, തമിഴ്, തെലുങ്ക് എന്നിങ്ങനെ ഇന്ത്യയില് അറിയപ്പെടുന്ന നിലവാരത്തിലേക്കുള്ള ദുല്‍ഖറിന്റെ ഉയര്‍ച്ച വളരെ പെട്ടെന്നായിരുന്നു.\nസിനിമാ കുടുംബത്തില് നിന്ന് വന്നതല്ലെങ്കിലും നടന് നിവിന് പോളി ഇന്ന് തിളങ്ങി നില്‍ക്കുന്ന യുവതാരങ്ങളില് പ്രമുഖനാണ്. നിവിന് നായകനായി അഭിനയിച്ച ഹേയ് ജൂഡ് ഫെബ്രുവരി2ന് തിയറ്ററുകളിലേക്ക് എത്തിയിരുന്നു. ഓട്ടിസം ബാധിച്ച് കുട്ടിത്തതോടെ പെരുമാറുന്ന ജൂഡ് എന്ന കഥാപാത്രമായി അഭിനയിച്ച് നിവിന് ഞെട്ടിച്ചിരുന്നു. എന്നാല് അതിന് ശേഷം സോഷ്യല് മീഡിയയില് ദുല്‍ഖറിന്റെ പേരായിരുന്നു നിറഞ്ഞത്.\nനിവിന്റെ ഹേയ് ജൂഡിനെ കുറിച്ച് പറഞ്ഞും മറ്റും വരുന്ന പോസ്റ്റുകളിലായിരുന്നു ഡിക്യൂ ഡാ.. എന്ന കമന്റ് വ്യാപകമായി പ്രചരിച്ചത്. ശേഷം രണ്ട് ദിവസം കൊണ്ട് ആ വാക്കും ദുല്‍ഖറും ഒന്നും കൂടി അങ്ങ് ഹിറ്റായിരിക്കുകയാണ്.\nഞാന് എന്ത് ചെയ്തിട്ടാണ്?\nഡിക്യൂ ഡാ.. എന്ന കമന്റ് വ്യാപകമാവുന്നത് കണ്ട് കരയുന്ന ദുല്‍ഖര്. ശരിയാ നീയൊക്കെ എല്ലാ പോസ്റ്റിലും കയറി ഡിക്യൂ എന്ന് കമന്റ് ഇടുന്നത് കാരണം ദുല്‍ഖര് ഇന്ന് മുഴുവന് കരച്ചിലായിരുന്നു. ഒന്ന് പോടാ ചെക്കാ..\nലോകത്തിലെ ഏറ്റവും മികച്ച നടന് ആരാണെന്ന് ഇതില് എഴുതിയിട്ടുണ്ട്. അതിലെഴുതിയതും ഡിക്യൂ ഡാ...\nഒരു ദുല്‍ഖര് ഹെറ്റേഴ്‌സ് രാത്രി വീട്ടില് കിടന്നുറങ്ങുമ്പോഴുള്ള ഇപ്പോഴത്തെ അവസ്ഥ ഇങ്ങനെയാണ്. ഡിക്യു ഡാ.. ഡിക്യൂ ഡാ... കുറെ പിള്ളേരുടെ ശാപം കേറാന് കിടക്കുന്നതെ ഉള്ളു.\nഎന്നെ അങ്ങോട്ട് ശരിക്കും മനസിലായിട്ടില്ലെന്ന് തോന്നു. ഞാന് പുതിയതാണ്. ഇത് അലോയ്, പിന്നെ ഇത് കിടുവേ. ഞാന് വൗ വൗ വോ. കൂട്ടത്തില് പുതിയ ആള് ഉണ്ട്. ഡിക്യൂ ഡാ..\nനിവിന് പോളിയുടെ ഫാന്‍സ് ഡിക്യൂ ഡാ.. ഡിക്യൂ ഡാ.. എന്ന് മുഖം മൂടി വിളിക്കുന്നുണ്ടെങ്കിലും മുഖം മൂടി മാറ്റിയാല് അത് ഏട്ടന്റെ ഫാന്‍സായിരിക്കും.\nഇപ്പോള് ഫേസ്ബുക്കില് വരുന്ന എല്ലാ പോസ്റ്റിലും കാണാന് കഴിയുന്നത് ഓരേ ഒരു കാര്യം മാത്രമാണ. ഡിക്യൂ ഡാ.. ഡിക്യൂ ഡാ...\nനിവിന്റെ ഫാന്‍സ് ഒന്ന്, രണ്ട്, മൂന്ന് എന്നിങ്ങനെ എണ്ണം പ്രതി ഡിക്യൂ ഡാ എന്ന് വിളിച്ച് പറയുന്നത് കേട്ട് കേട്ട് മടുത്തു.\nസര്‍ക്കാസം കണ്ടാല് മനസിലാവില്ലേ?\nശരിക്കും ദുരന്തം എന്ന് പറഞ്ഞാല് ആരാണെന്ന് അറിയാമോ? ഡിക്യൂ കമന്റ്് ഇടുന്നവര്. തമ്പ്രാന് ഡാ കമന്റ് ഇടുന്നവര്. ഇതൊന്നുമല്ല, അത് ഒരു ട്രോള് കണ്ടാല് അതൊരു സര്‍ക്കാസം ആണെന്ന് മനസിലാക്കാതെ റിപ്ലൈ തരുന്നവരാണ്.\nമലയാളത്തിലെ മികച്ച നടന്, മലയാളത്തില് ഏറ്റവും കൂടുതല് ഫാന്‍സ് ഉള്ള നടന്. മലയാളത്തില് ഏറ്റവും കൂടുതല് ബോക്‌സ് ഓഫീസ് പവര് ഉള്ളത്, 50 കോടി ക്ലബ്ബില് മൂവി ഉള്ള ഒരു നടന്റെ പേര്, ട്വിന്റി ട്വന്റി മൂവിയിലെ നായകന്റെ പേര് എല്ലാം ഡിക്യൂ. ഇത് കേട്ടാല് ദുല്‍ഖര് തൊഴിക്കാതിരിക്കുമോ?\nഡിക്യൂ എന്ന പേര് വൈറലാക്കിയത് ദുല്‍ഖറിന്റെ ഫാന്‍സാണെന്ന് പറയുന്നുണ്ടെങ്കിലും സത്യത്തില് അത് ദുല്‍ഖറിന്റെ ഹേറ്റര് ആണ്.\nഎടാ മക്കളെ എന്റെ ഹേയ് ജൂഡിന് പോസ്റ്റീവ് റിവ്യൂ ആണ് കിട്ടുന്നതെന്നും ഞാന് നിങ്ങളുടെ അച്ചായന് ആണ് ഒന്ന് പ്രൊമോട്ട് ചെയ്യെടാ എന്ന് പറയുന്ന നിവിന്. എന്നാല് ഡിക്യൂ ഡാ.. ഡിക്യൂ ഡാ.. എന്ന് പറയുന്ന ദുരന്തം ഫാന്‍സും.\nപലരും പെണ്ണിനെക്കാളും കൂടുതല് ബുള്ളറ്റിനെയും സുലൈമാനിയെയും സ്‌നേഹിക്കാന് ഒരു കാരണമുണ്ട്. ദുല്‍ഖര് സല്‍മാന് എന്ന ജിന്നാണ് അത്.\nഫേസ്ബുക്ക് വഴി ഇന്ത്യയില് കഴിഞ്ഞ ആഴ്ചയില് ഏറ്റവുമധികം മെന്‍ഷന് ചെയ്യപ്പെട്ട സെലിബ്രിറ്റി എന്ന റെക്കോര്‍ഡ് ഡിക്യൂവിന് സ്വന്തം. ഈ റെക്കോര്‍ഡ് കൂടി സമ്മാനിച്ച എല്ലാവര്‍ക്കും നന്ദി.\nപോസ്റ്റീവ് റിവ്യൂ കിട്ടിയിട്ടും ഹേയ് ജൂഡ് കാണാന് ആള് ഇല്ലാതെ പരാജയത്തിന്റെ വക്കിലാണ്. ഇതറിഞ്ഞ് കരയുന്ന അച്ചായന്. എന്നാല് ഫാന്‍സ് ഇപ്പോഴും ഡിക്യൂ ഡാ എന്നതിന്റെ പിന്നാലെയാണ്.\nഇപ്പോള് പോസ്റ്റീവ് റിവ്യൂ കിട്ടി കൊണ്ടിരിക്കുന്ന നിങ്ങളുടെ സിനിമയുടെ പേര് ഹേയ് ജൂഡ്് എന്ന് പറഞ്ഞ് പറഞ്ഞ് പിന്നീട് അത് ഡിക്യൂ ആയി പോവുന്ന പ്രമുഖ ഫാന്‍സിന്റെ ഓരോ അവസ്ഥകള്.\nഡിക്യൂ ഡാ എന്ന് നിവിന്റെ ഫാന്‍സ് പറയുന്നത് കണ്ട് വിവരമില്ലായ്മ എന്ന് കണ്ട് ക്ഷമിക്കാം. എന്നാല് ഏട്ടന്റെ ഫാന്‍സ് സപ്പോര്‍ട്ട് ചെയ്യുന്നത് എന്തിനാണെന്നാണ് മനസിലാവാത്തത്.\nഎല്ലാ പോസ്റ്റിലും ഡിക്യൂ\nദുല്‍ഖറിന്റെ ഫാന്‍സിനെ കടത്തി വെട്ടി നിവിന്റെ ഫാന്‍സ് എല്ലാ പോസ്റ്റിലും ഡിക്യൂ എന്ന് കമന്റ് ഇടുന്നു. പോസ്റ്റീവ് റിവ്യൂ കിട്ടിയിട്ടും ബോക്‌സ് ഓഫീസില് ഹേയ് ജൂഡ് പൊട്ടി തകരുന്നു.\nഎല്ലാ പോസ്റ്റിലും പോയി ഡിക്യൂ ഡാ വിളിക്കുന്നത് കൂടുതലും നിവിന്റെ ഫാന്‍സ് ആണെന്ന് കരുതുന്നില്ല. കാരണം അവര് മാത്രമല്ല.\nകഴിഞ്ഞ കുറച്ച് ദിവസങ്ങളായി പല സോഷ്യല് മീഡിയ ഗ്രൂപ്പുകളിലും നടക്കുന്നത് ഹായ് മച്ചാനെ എന്തൊക്കെയുണ്ട് വിശേഷം. ഡിക്യൂ ഡാ.. അത് മനസിലായി വേറെ എന്തോക്കെയുണ്ട്. വേറെ ഡിക്യൂ ഡാ.\nഹേയ് ജൂഡ് എല്ലായിടത്തും പോസ്റ്റീവ് റിവ്യൂ കിട്ടുന്നുണ്ട്. അതിനാല് പ്രൊമോട്ട് ചെയ്യുന്നത് ഡിക്യൂ എന്നായിരിക്കണം.\nനിങ്ങള്‍ക്ക് ഈ ഡിക്യൂ ഡാ എന്ന് വിളിക്കുന്ന നേരത്ത് ആളില്ലാത്ത കഷ്ടപ്പെടുന്ന ഹേയ് ജൂഡിനെ പ്രൊമോട്ട് ചെയ്തൂടെ.. ഞങ്ങള്‍ക്ക് ബാക്കിയുള്ളവരെ ചൊറിയാന് അല്ലെ അറിയു. പോസ്റ്റീവ് റിവ്യൂ ആണെങ്കിലും ഇഷ്ട നടന്റെ സിനിമ മൂഞ്ചിയാലും പ്രൊമോട്ടാന് അറിയില്ലല്ലോ.\nRead more about: movie news nivin pauly hey jude trisha shyamaprasad troll memes teaser review malayalam film dulquer salmaan നിവിന് പോളി ശ്യാമപ്രസാദ് മലയാളം സിനിമ ട്രോള്\nNivin Pauly's Hey Jude movie trolls with dq da